text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
6 Baza oonyana bakaSirayeli baqalisa ukwenza okubi emehlweni kaYehova.+ Ngoko uYehova wabanikela esandleni sikaMidiyan+ iminyaka esixhenxe.
2 Yaye isandla sikaMidiyan saba namandla phezu koSirayeli.+ Ngenxa kaMidiyan oonyana bakaSirayeli bazenzela iindawo ezingoovimba ngaphantsi komhlaba ezazisezintabeni, nemiqolomba neendawo ekwakunzima ukuzifikelela.+
3 Yaye kwakusithi, ukuba uSirayeli uhlwayele imbewu,+ uMidiyan noAmaleki+ nabantu baseMpuma+ beze, ewe, babesiza nxamnye nabo.
4 Babemisa inkampu nxamnye nabo baze bayonakalise imveliso yomhlaba ukuya kutsho eGaza, yaye babengashiyi sixhaso namvu nankunzi yankomo naesile kwaSirayeli.+
5 Kuba babesiza nemfuyo yabo neentente zabo. Babesiza bebaninzi njengeenkumbi,+ kwaye bona kunye neenkamela zabo babengabaleki;+ yaye babesiza elizweni ukuze balonakalise.+
6 Kwaye uSirayeli wahlwempuzeka kakhulu ngenxa kaMidiyan; yaye oonyana bakaSirayeli bamemeza becela uncedo+ kuYehova.
7 Kwathi ngenxa yokuba oonyana bakaSirayeli bamemeza becela uncedo kuYehova ngenxa kaMidiyan,+
8 uYehova wathumela indoda, umprofeti,+ koonyana bakaSirayeli waza wathi kubo: “Utsho uYehova uTHIXO kaSirayeli ukuthi, ‘Ndim owanikhupha eYiputa+ yaye ngaloo ndlela ndinikhupha endlwini yobukhoboka.+
9 Ngoko ndanihlangula esandleni seYiputa nasesandleni sabo bonke abacinezeli benu ndaza ndabagxotha phambi kwenu, ndaninika ilizwe labo.+
10 Ngapha koko, ndathi kuni: “NdinguYehova uThixo wenu.+ Ningaboyiki oothixo bama-Amori+ enihleli ezweni labo.”+ Kwaye anizange niliphulaphule ilizwi lam.’”+
11 Kamva ingelosi kaYehova yeza+ yaza yahlala phantsi komthi omkhulu owawuseOfra, owawungokaYowashe umAbhi-ezere,+ ngoxa uGidiyon+ unyana wakhe wayebhula ingqolowa esixovulelweni sewayini ukuze ayifihle ngokukhawuleza ingabonwa nguMidiyan.
12 Yaza ingelosi kaYehova yabonakala kuye, yathi kuye: “UYehova unawe,+ kroti, elinamandla.”
13 Ngoko uGidiyon wathi kuyo: “Ndiyangxengxeza, nkosi yam, kodwa ukuba uYehova unathi, kutheni ke ngoko ukuba sifikelwe koku konke,+ kwaye ziphi na izenzo zakhe zonke ezimangalisayo+ ezo basibalisela ngazo oobawo,+ besithi, ‘UYehova akazange asikhuphe eYiputa na?’+ Yaye ngoku uYehova usilahlile,+ kwaye usinikela entendeni kaMidiyan.”
14 Koko uYehova wamjonga waza wathi: “Hamba ngala mandla akho,+ yaye ngokuqinisekileyo uya kumsindisa uSirayeli entendeni kaMidiyan.+ Andikuthumelanga na?”+
15 Wathi kuye: “Ndiyangxengxeza, Yehova. Ndiya kumsindisa ngantoni na uSirayeli?+ Khangela! Iwaka lam lelona lincinane kwaManase, yaye nam ndingoyena mncinane endlwini kabawo.”+
16 Kodwa uYehova wathi kuye: “Ngenxa yokuba ndiya kuba nawe,+ kwaye ngokuqinisekileyo uya kumxabela uMidiyan+ ngokungathi ngumntu omnye.”
17 Waza wathi kuye: “Ke kaloku, ukuba ndikholekile emehlweni akho,+ umele undenzele umqondiso wokuba nguwe othetha nam.+
18 Nceda, ungasuki apha de ndize kuwe+ ndikuzisele isipho sam yaye ndisibeke phambi kwakho.”+ Ngako oko wathi: “Mna ndiya kuqhubeka ndihleli apha de ubuye.”
19 Kwaye uGidiyon wangena waza walungisa itakane lebhokhwe+ namaqebengwana angenagwele+ nge-efa yomgubo. Inyama wayifaka engobozini, umhluzi wawufaka embizeni yokupheka, emva koko wazisa kuye phantsi komthi omkhulu waza wabeka phambi kwakhe.
20 Ingelosi kaTHIXO oyinyaniso ngoku yathi kuye: “Thabatha inyama namaqebengwana angenagwele uze uwabeke kwiliwa elikhulu apho,+ umhluzi uwuphalaze.” Yaye wenjenjalo.
21 Yaza ingelosi kaYehova yolula incam yomsimelelo owawusesandleni sayo, yachukumisa inyama namaqebengwana angenagwele, kwaza kwaphuma umlilo eliweni elo, wayidla inyama namaqebengwana angenagwele.+ Ke yona ingelosi kaYehova, yathi shwaka phambi kwakhe.
22 Ngenxa yoko uGidiyon waqonda ukuba yayiyingelosi kaYehova.+
Kwaoko uGidiyon wathi: “Awu, Nkosi enguMongami Yehova, ngenxa yokuba ndiyibonile ingelosi kaYehova ubuso ngobuso!”+
23 Kodwa uYehova wathi kuye: “Uxolo malube nawe.+ Musa ukoyika.+ Akuyi kufa.”+
24 Ngoko uGidiyon wamakhela isibingelelo+ uYehova apho, kwaye sisaqhubeka sibizwa ngokuthi+ yiYehova-shalom de kube namhla. SiseseOfra+ yama-Abhi-ezere.
25 Kwathi ngobo busuku uYehova wahlabela mgama wathi kuye: “Thabatha ithole lenkomo eliyinkunzi, inkunzi yenkomo kayihlo, oko kukuthi, ithole lesibini lenkomo eliyinkunzi elineminyaka esixhenxe, kwaye umele usichithe isibingelelo sikaBhahali+ esisesikayihlo, nesibonda esingcwele esingakuso ufanele usigawule.+
26 Kwaye umele wakhe isibingelelo sikaYehova uThixo wakho kwintloko yeli gwiba, ngoluhlu lwamatye, kwaye umele uthabathe ithole lesibini lenkomo eliyinkuzi uze ulinikele njengomnikelo otshiswayo ngeenkuni zesibonda esingcwele oza kusigawula.”
27 Ngako oko uGidiyon wathabatha amadoda alishumi kubakhonzi bakhe waza wenza kanye njengoko uYehova wayethethile kuye;+ kodwa kwathi, njengoko wayeyoyika kakhulu indlu kayise namadoda esixeko ukuba angakwenza emini, wakwenza ebusuku.+
28 Xa amadoda esixeko avukayo ekuseni njengesiqhelo, kaloku, khangela! isibingelelo sikaBhahali sidiliziwe nesibonda esingcwele+ ebesisecaleni kwaso sigawulwe, nethole lesibini lenkomo eliyinkunzi linikelwe esibingelelweni esasakhiwe.
29 Yaye bathi omnye komnye: “Ngubani owenze le nto?” Kwaye bahamba bebuza yaye befuna. Ekugqibeleni bathi: “NguGidiyon unyana kaYowashe owenze le nto.”
30 Ngoko amadoda esixeko athi kuYowashe: “Mkhuphe unyana wakho ukuze afe,+ ngenxa yokuba usidilizile isibingelelo sikaBhahali, nangenxa yokuba esigawule isibonda esingcwele ebesingakuso.”
31 Koku uYowashe+ wathi kubo bonke ababemelene naye:+ “Nini na eniya kumkhusela uBhahali ngokusemthethweni ukuze nizibonele enoba ninganako na ukumsindisa? Nabani na omkhusela ngokusemthethweni umele abulawe kwangale ntsasa.+ Ukuba unguThixo,+ makazikhusele ngokwakhe ngokusemthethweni,+ ngenxa yokuba kukho odilize isibingelelo sakhe.”
32 Kwaye wambiza ngokuthi nguYerubhahali+ ngaloo mini, esithi: “UBhahali makazikhusele ngokwakhe ngokusemthethweni, ngenxa yokuba kukho odilize isibingelelo sakhe.”+
33 Kwaye wonke uMidiyan+ noAmaleki+ nabantu baseMpuma+ bahlanganisana ndawonye,+ bawela baza bamisa inkampu entilini yaseYizereli.+
34 Yaye umoya kaYehova+ wamgubungela uGidiyon waza wavuthela isigodlo,+ kwaye ama-Abhi-ezere+ abizelwa ndawonye emva kwakhe.
35 Kwaye wathumela abathunywa+ kulo lonke elakwaManase, nabo babizelwa ndawonye emva kwakhe. Wathumela abathunywa nakwa-Ashere nakwaZebhulon nakwaNafetali, beza kumhlangabeza.
36 Ngoko uGidiyon wathi kuTHIXO oyinyaniso: “Ukuba uza kumsindisa ngam uSirayeli, kanye njengoko ubuthembisile,+
37 yabona ndibeke uboya bubhencekile esandeni. Ukuba kubekho umbethe eboyeni kuphela waza wonke umhlaba woma, ngoko ndiya kwazi ukuba uya kumsindisa ngam uSirayeli, kanye njengoko ubuthembisile.”
38 Yaye kwaba njalo ndlela. Ekuvukeni kwakhe ekuseni ngemini elandelayo wabukhama uboya, wakhama eboyeni umbethe owanele ukuzalisa isitya esikhulu sesidlo ngamanzi.
39 Noko ke, uGidiyon wathi kuTHIXO oyinyaniso: “Mawungavuthi umsindo wakho kum, kodwa mandithethe nje kube kanye. Khawundivumele, ndenze uvavanyo nje kube kanye ngoboya. Nceda, wenze kome uboya bodwa, yaye kuwo wonke umhlaba kubekho umbethe.”
40 Ngoko uThixo wenza ngaloo ndlela ngobo busuku; koma uboya kuphela, kodwa kuwo wonke umhlaba kwabakho umbethe.
Yithumele
Yithumele
ABagwebi 6
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=7&Chapter=6&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D7%26Chapter%3D6%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


c: text/html

text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
3 Wathi ke kum: “Nyana womntu, oko ukufumanayo, kudle. Wudle lo mqulu,+ uze uhambe, uthethe kwindlu kaSirayeli.”
2 Ngoko ndawuvula umlomo wam, waza wandidlisa lo mqulu.+
3 Wahlabela mgama wathi kum: “Nyana womntu, ufanele usidlise isisu sakho, ukuze uzalise amathumbu akho ngalo mqulu ndikunika wona.” Ndaza ndawudla, waba mnandi njengobusi emlonyeni wam.+
4 Waqhubeka wathi kum: “Nyana womntu, hamba, ungene phakathi kwindlu+ kaSirayeli, uwathethe amazwi am kubo.
5 Kuba akuthunyelwa kwisizwana esilulwimi lungaqondakaliyo+ okanye esilulwimi lunzima+—kwindlu kaSirayeli,
6 kungekhona kwizizwana ezikhulu ezilulwimi lungaqondakaliyo okanye ulwimi olunzima, amazwi azo ongenakuwaqonda.+ Ukuba bendikuthumela kuzo, zona ke beziya kukuphulaphula.+
7 Kodwa ke yona indlu kaSirayeli, ayiyi kufuna ukukuphulaphula, kuba ayifuni kundiphulaphula mna;+ ngenxa yokuba bonke abo bendlu kaSirayeli baneentloko ezilukhuni neentliziyo ezilukhuni.+
8 Khangela! Ndibenze ubuso bakho balukhuni kanye njengobuso babo+ nebunzi lakho lalukhuni kanye njengamabunzi abo.+
9 Njengedayimani, ndilenze laba lukhuni ngaphezu kwelitye leqhwitha+ ibunzi lakho. Uze ungaboyiki,+ yaye uze ungankwantyiswa bubuso babo,+ kuba bayindlu enemvukelo.”+
10 Waza wahlabela mgama wathi kum: “Nyana womntu, onke amazwi am endiya kuwathetha kuwe, wathabathele entliziyweni yakho+ uze uve ngeendlebe zakho.
11 Uhambe ke, ungene phakathi kwabantu abathinjiweyo,+ phakathi koonyana babantu bakowenu, uthethe kubo uthi, ‘Itsho iNkosi enguMongami uYehova ukuthi,’ enoba bayeva okanye abeva.”+
12 Wandithwala ke umoya+ yaye ndeva emva isandi sokugxalathelana okukhulu sisithi:+ “Malubongwe uzuko lukaYehova endaweni yakhe.”+
13 Kwakukho isandi samaphiko ezidalwa eziphilayo awayebethana,+ nesandi samavili ecaleni kwazo ngokusondeleyo,+ nesandi sokugxalathelana okukhulu.
14 Wandithwala ke loo moya+ waza wandithabatha, kangangokuba ndahamba ndijwaqeka ngumsindo, nesandla sikaYehova sasomelele phezu kwam.+
15 Ngoko ndangena phakathi kwabantu abathinjiweyo eTele-abhibhi, ababehlala+ ngakuMlambo iKebhare,+ ndaza ndahlala apho babehlala khona; yaye ndaqhubeka ndihleli apho kangangeentsuku ezisixhenxe, ndiqhiphuke umbilini phakathi kwabo.+
16 Kwathi ke ekupheleni kweentsuku ezisixhenxe ilizwi likaYehova lafika kum, lisithi:
17 “Nyana womntu, ndikwenze umlindi kwindlu kaSirayeli,+ yaye umele uve intetho emlonyeni wam uze ke ubalumkise bona ngokusuka kum.+
18 Ndakuthi kongendawo, ‘Ngokuqinisekileyo uya kufa,’+ uze wena okunene ungamlumkisi, uthethe ukuze ulumkise ongendawo endleleni yakhe engendawo ukuze ahlale ephila,+ ekubeni engendawo, uya kufa ngenxa yesiphoso sakhe,+ kodwa igazi lakhe ndiya kulibiza esandleni sakho.+
19 Kodwa ke, ukuba uthe wamlumkisa ongendawo+ aze yena okunene angabuyi kubungendawo bakhe nasendleleni yakhe engendawo, uya kufa ngesiphoso sakhe;+ kodwa wena, uya kube uwuhlangule umphefumlo wakho.+
20 Naxa lowo ulilungisa ebuya ebulungiseni bakhe+ aze okunene enze okungekho sikweni, ndize ndibeke isikhubekiso phambi kwakhe,+ uya kufa ngenxa yokuba ungamlumkisanga. Ngenxa yesono sakhe uya kufa,+ nezenzo zakhe zobulungisa awazenzayo aziyi kukhunjulwa,+ kodwa igazi lakhe ndiya kulibiza esandleni sakho.+
21 Wena ke, ukuba uthe wamlumkisa olilungisa ukuze angoni,+ aze naye okunene angoni, uya kuqhubeka ephila ngenxa yokuba elunyukisiwe,+ yaye nawe uya kube uwuhlangule umphefumlo wakho.”+
22 Saza isandla sikaYehova saba phezu kwam apho yaye wathi kum: “Sukuma, uye kwithafa elisentlanjeni,+ yaye ndiya kuthetha nawe apho.”
23 Ngoko ndasukuma ndaya kwithafa elisentlanjeni, yaye, khangela! ubuqaqawuli bukaYehova babumi apho,+ bunjengobuqaqawuli endabubonayo ngakuMlambo iKebhare,+ ndaza ndawa ngobuso.+
24 Kwandula ke kwangena umoya kum,+ wandimisa ngeenyawo zam,+ waza wathetha nam wathi kum:
“Yiza, uzivalele ngaphakathi endlwini yakho.
25 Yaye wena, nyana womntu, khangela! ngokuqinisekileyo baya kukufaka iintambo baze bakubophe ngazo khon’ ukuze ungabi nakuhamba uye phakathi kwabo.+
26 Nolwimi lwakho olo kanye ndiza kulunamathelisa enkalakahleni yomlomo wakho,+ yaye ngokuqinisekileyo uya kuba sisimumu,+ ungabi yindoda eyohlwayayo kubo,+ ngenxa yokuba bayindlu enemvukelo.+
27 Ndakuthetha nawe ndiya kuwuvula umlomo wakho, uze ke wena uthi kubo,+ ‘Itsho iNkosi enguMongami uYehova.’ Lowo uvayo makeve,+ nalowo ungevayo makangeva, ngenxa yokuba bayindlu enemvukelo.+
Yithumele
Yithumele
Hezekile 3
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=26&Chapter=3&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D26%26Chapter%3D3%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg

robotstxt: allowed

filter: keep


text:
Chapter 1
1 Ilizwi likaYehova elafika kuMika waseMoreshete, ngemihla kaYotam, ka-Ahazi, kaHezekiya, ookumkani bakwaYuda, awalibonayo ngokusingisele kwelakwaSamari neYerusalem.
2 Yivani nonke, zizwe niphela; bazani indlebe, hlabathi nenzaliseko yalo; mayibe lingqina iNkosi uYehova ngani, iNkosi etempileni yayo engcwele.
3 Kuba nanko uYehova ephuma endaweni yakhe, eya kuhla, anyathele phezu kwemimango yehlabathi.
4 Ziya kunyibilika iintaba phantsi kwakhe, zicandeke izihlambo, njengomthwebeba phambi komlilo, njengamanzi ephalazwe exandekeni.
5 Konke oko kungesikreqo sakwaYakobi, kungesono sendlu kaSirayeli. Ngubani na obange isikreqo sakwaYakobi? AsingowakwaSamari na? Ngubani na obange iziganga zakwaYuda? AsingowaseYerusalem na?
6 Ngoko ke ndolenza elakwaSamari libe yimfumba yamatye esisimi, libe ziindawo zokutyala imidiliya; ndiwaphose amatye alo emfuleni, ndizityhile iziseko zalo.
7 Iya kuqotywa yonke imifanekiso yalo eqingqiweyo, lutshiswe ngomlilo lonke utsheqo lwalo, ndizichithe zonke izithixo zalo; ngokuba lizibuthe ngotsheqo lwehenyukazi, ziya kubuya ke zibe lutsheqo lwehenyukazi.
8 Ngoko ke ndiya kumbambazela, ndibhomboloze; ndiya kuhamba ndihlunyulwe, ndishiywe ndize; ndiya kukhala njengempungutye, ndilile njengenciniba.
9 Kuba amanxeba alo akanakunyangwa; ngokuba kude kwafika nakwaYuda, kwada kwafika esangweni labantu bam eYerusalem.
10 Musani ukukuxela eGati, musani ukulila nokulila; eBhetele-afra ndizigalele ngothuli.
11 Dlulani, bemi baseShafire, nihambe ze ngokulihlazo; abemi baseTsanan abaphumanga: umbambazelo lwaseBhete-etsele lunihlutha ukuma kwenu kuyo.
12 Kuba abemi baseMaroti bazibhijabhija ngenxa yokulungileyo; kuba kuhle ububi buphuma kuYehova, beza esangweni leYerusalem.
13 Bophani iimbaleki ezinqwelweni zokulwa, bemi baseLakishe; ibikukuqala kwesono entombini enguZiyon, ukuthi zifunyanwe kuyo izikreqo zakwaSirayeli.
14 Ngako oko uya kuyinika iMoreshete yaseGati inqakwe; izindlu zaseAkezibhi ziya kuba ngumlambo okhohlisayo kookumkani bakwaSirayeli.
15 Ndisaya kuyizisa indlalifa kuni, bemi baseMaresha; baya kufika eAdulam abazukileyo bakwaSirayeli. Chebani, niziguye iintloko, ngenxa yoonyana beziyolo zenu;
16 kwenzeni banzi ukucheba kwenu, njengexhalanga; kuba bathinjiwe kuwe.


text:
Fundisa Abantwana Bakho
UYehowashe Wamshiya UYehova Ngenxa Yabahlobo Abangalunganga
KWAKUNZIMA eYerusalem, isixeko esasinetempile kaThixo. Kwakusandula kubulawa uKumkani uAhaziya. Kunzima ukuyicinga into eyenziwa ngumama ka-Ahaziya, uAtaliya, emva koko. Wabulala oonyana baka-Ahaziya—abazukulwana bakhe! Ngaba uyazi ukuba kwakutheni ukuze ababulale?— * Wayefuna ibe nguye olawulayo, kunokuba kulawule omnye wabo.
Noko ke, omnye wabazukulwana baka-Ataliya, uYehowashe, wasindiswa yaye umakhulu wakhe wayengazi. Ngaba ufuna ukwazi ukuba wasinda kanjani?— Kaloku, le nkwenkwe yayinodade boyise owayenegama elinguYehoshebha, owafihla uYehowashe etempileni kaThixo. Wakwazi ukumfihla apho kuba umyeni wakhe uYehoyada wayenguMbingeleli Omkhulu. Ngoko, bobabini bamkhusela uYehowashe.
UYehowashe wafihlwa etempileni iminyaka emithandathu. Kulapho afundiswa khona ngoYehova uThixo nemithetho yakhe. Kwathi ke xa uYehowashe eneminyaka esixhenxe ubudala uYehoyada wamenza uKumkani. Uyafuna ukwazi ukuba wayenza njani le nto uYehoyada, nento eyenzeka kumakhulu kaYehowashe uKumkanikazi uAtaliya okhohlakeleyo?—
Kaloku uYehoyada wabiza amadoda ayeqhele ukukhusela ookumkani baseYerusalem. Wawachazela indlela yena nenkosikazi yakhe ababemkhusele ngayo unyana kaKumkani uAhaziya. Emva koko wabonisa loo madoda uYehowashe aza wona aqonda ukuba yayinguye owayemele alawule. Latsho lavela ke icebo.
UYehoyada wazisa uYehowashe ebantwini waza wamenza uKumkani. Kwathi ke xa bembona abantu “baqhwaba izandla besithi: ‘Makaphile ukumkani!’” Amadoda akhusela ukumkani amngqonga uYehowashe. Wathi uAtaliya akuyiva le ntswahla, waphuma phandle ebaleka esithi wenzelwe iyelenqe. Kodwa uYehoyada wathi amadoda akhusela ukumkani makambulale uAtaliya.—2 Kumkani 11:1-16.
Ngaba ucinga ukuba uYehowashe waqhubeka emphulaphula uYehoyada yaye esenza izinto ezilungileyo?— Wamphulaphula kuphela ngoxa wayesaphila. UYehowashe wade wenza nabantu bakhupha imali yokulungisa itempile kaThixo, awayengazange ayikhathalele utata wakhe uAhaziya notatomkhulu wakhe uYehoram. Kodwa ke masikhe sibone ukuba yintoni eyenzekayo emva kokufa koMbingeleli Omkhulu uYehoyada.—2 Kumkani 12:1-16.
Ngelo xesha uYehowashe wayemalunga nama-40 eminyaka ubudala. UYehowashe wabalahla abahlobo bakhe ababekhonza uYehova waza waba nabanye abahlobo ababenqula oothixo bobuxoki. Ngelo xesha uZekariya unyana kaYehoyada wayengumbingeleli kaYehova. Ucinga ukuba wenza ntoni uZekariya xa weva ukuba uYehowashe wayesenza izinto ezingalunganga?—
UZekariya wathi kuYehowashe: “Ngenxa yokuba nimshiyile uYehova, naye, uya kunishiya.” Wacaphuka kakhulu uYehowashe esakuva loo mazwi waza wathuma abantu ukuba bambethe ngamatye bambulale uZekariya. Khawuyicinge nje le nto—uYehowashe wayekhuselwe yena kumntu owayefuna ukumbulala, kodwa yena wabulala uZekariya!—2 Kronike 24:1-3, 15-22.
Ngaba uyabona ukuba sinokufunda ntoni kweli bali?— Asifuni ukuba njengoAtaliya owayebazonda abanye yaye ekhohlakele. Kunoko sifanele sibathande abantu esinqula nabo kunye neentshaba zethu, kanye njengokuba uYesu wasifundisa ukuba senze. (Mateyu 5:44; Yohane 13:34, 35) Yaye ukhumbule ukuba xa siqalise ukwenza okulungileyo njengokuba uYehowashe wenza kufuneka siqhubeke singabahlobo babantu abathanda uYehova nabasikhuthaza ukuba simkhonze.
^ isiqe. 3 Ukuba ufunda nomntwana, umgca odibana nawo wenzelwe ukuba unqumame ukuze umnike ithuba lokuphendula.


text:
NGABA UBUSAZI?
AmaYuda awayephila ngenkulungwane yokuqala ayebangcwaba njani abafi?
AmaYuda ayebangcwaba ngokukhawuleza abafi, ngokuqhelekileyo ngosuku abafe ngalo. Ayenezizathu ezibini zokubangcwaba ngokukhawuleza. Okokuqala, izidumbu ziyakhawuleza ukubola kwimozulu eshushu yakuMbindi Mpuma. Okwesibini, abantu baloo maxesha babesithi ukugcina isidumbu kangangeentsuku eziliqela kukungamhloniphi umfi kunye nentsapho yakhe.
KwiiNcwadi zeVangeli nakwiZenzo kuthethwa ngemingcwabo emine eyaqhutywa kanye ngemini awayefe ngayo umfi. (Mateyu 27:57-60; IZenzo 5:5-10; 7:60–8:2) Kwiinkulungwane eziliqela ngaphambi koko, uRakeli umfazi kaYakobi wafela endleleni. Kunokuba amngcwabele kumangcwaba akowabo, uYakobi wamngcwabela ‘endleleni eya. . . eBhetelehem.’—Genesis 35:19, 20, 27-29.
Amabali eBhayibhile athetha ngamalungiselelo omngcwabo abonisa ukuba amaYuda ayewulungisa kakuhle umzimba ngaphambi komngcwabo. Intsapho nabahlobo babehlamba umzimba womfi, bawuqhole, bawuthambise ngeoli baze bawusongele ngamalaphu. (Yohane 19:39, 40; IZenzo 9:36-41) Abamelwane nabanye abantu babedla ngokuza kulila nentsapho okanye bayithuthuzele.—Marko 5:38, 39.
Ngaba uYesu wangcwatywa ngendlela awayedla ngokungcwatywa ngayo amanye amaYuda?
Iintsapho ezininzi zamaYuda zazibangcwabela emiqolombeni nakumangcwaba ombiwe ematyeni abafi, yaye loo mangcwaba ayexhaphakile kwiindawo ezininzi zakwaSirayeli. Ngaloo ndlela ayexelisa ookhokho bawo. UAbraham, uSara, uIsake, uYakobi nabanye bangcwatyelwa kumqolomba kaMakhaphela kufutshane neHebron.—Genesis 23:19; 25:8, 9; 49:29-31; 50:13.
UYesu wangcwatyelwa kumqolomba owawusematyeni. (Marko 15:46) Ingcwaba elinjalo lalidla ngokuba nomnyango omxinwa. Ngaphakathi, lalisiba nemingxunya emininzi eyombiwe ematyeni, apho kwakungcwatywa amalungu entsapho. Emva kokuba inyama ibolile, amathambo ayeqokelelwa aze afakwe kwibhokisi yelitye, njengoko kwakusenziwa ngomhla kaYesu. Loo nto yayinceda intsapho ikwazi ukusebenzisa elo ngcwaba kwixesha elizayo.
UMthetho kaMoses wawungawavumeli amaYuda ukuba alungiselele umngcwabo ngemini yeSabatha. Ekubeni uYesu wafa kwiiyure ezintathu ngaphambi kweSabatha, uYosefu waseArimatiya nabanye bamngcwaba bengakhange bawulungise ngokucokisekileyo umzimba wakhe. (Luka 23:50-56) Ngenxa yeso sizathu, abanye abahlobo bakaYesu baya engcwabeni lakhe emva kweSabatha ngeliyokugqibezela ukumlungisa.—Marko 16:1; Luka 24:1.


text:
EINDONESIA
Intombi KaSara Yokwenyani
UTiti Koetin
WAZALWA Ngo-1928
WABHAPTIZWA Ngo-1957
IBALI LOBOMI Udade owamnceda ngobuchule umyeni wakhe ochasayo ukuba afunde inyaniso.—Kubalisa unyana wakhe, uMario Koetin.
UMAMA wayengumntu onobubele nokhululekileyo owayeyithanda iBhayibhile. Xa wadibana noGertrud Ott, umthunywa wevangeli eManado, kuMantla eSulawesi, wavuma ukufundelwa iBhayibhile waza wangena enyanisweni. Kodwa utata, uErwin, owayengumsebenzi wasebhankini owaziwayo nowathi kamva waba ngusihlalo weMarike yezoRhwebo yaseJakarta, wayechasa kakhulu.
Ngenye imini, utata wathi umama makakhethe.
Enomsindo wathi: “Ukhetha unqulo lwakho okanye umyeni wakho?”
Umama wayicingisisa le nto. Ngobubele waphendula wathi: “Ndizifuna zombini—umyeni wam noYehova.”
Oma emqaleni kutata, kwaphela naloo msindo.
Ekuhambeni kwexesha, waya eyeka ukuchasa kuba wayemthanda kakhulu umama ibe wayebuxabisa ubulumko nokuqonda kwakhe.
Sekunjalo, umama wayefuna umyeni wakhe abe senyanisweni kunye naye. Emva kokuyithandazela le nto, wakhumbula ukuba utata wayekuthanda ukufunda ezinye iilwimi. Ngenxa yoko wabeka iimpapasho zesiNgesi ekuhleni ekhaya. Umama wathi kuye: “Ndizama ukuphucula isiNgesi sam.” Wakhumbula nokuba wayekuthanda ukuphulaphula abantu bethetha esidlangalaleni, ngoko wamcela ukuba amncedise xa eqhelisela iintetho zakhe zeSikolo Sobulungiseleli Sobuthixo. Utata wavuma. Ekubeni utata wayekuthanda ukwamkela abantu, wacela ukuba bamkele umveleli wasiphaluka. Wavuma. Esazi ukuba utata uyayithanda intsapho yakhe, wamcela ngobubele ukuba ahlale kunye nathi kwiindibano zamaKristu. Wayenza loo nto.
Ukuba nomonde nemigudu kamama ekuhambeni kwexesha kwenza yathamba intliziyo katata. Kamva, xa intsapho yethu yafudukela eNgilani, utata waya kwiintlanganiso waza wangumhlobo kaJohn Barr, owaba lilungu leQumrhu Elilawulayo lamaNgqina kaYehova. Kwakuloo nyaka, wabhaptizwa, ibe oko kwamvuyisa kakhulu umama. Kwiminyaka eyalandelayo, utata wamthanda ngeyona ndlela.
Iingcinga zikamama ezintle, imbeko nokuthanda kwakhe uThixo, kwakuchukumisa bonke abamaziyo
Abanye babahlobo bethu babemfanisa noLidiya umama, umfazi owayengumKristu ngexesha labapostile nowayekuthanda ukubuka iindwendwe. (IZe. 16:14, 15) Kodwa mna ndimfanisa noSara, owamthobelayo umyeni wakhe uAbraham. (1 Pet. 3:4-6) Umama wayengumfazi oneengcinga ezintle, onembeko nomthanda kakhulu uThixo, echukumisa bonke abamaziyo. Ngumzekelo awawumiselayo owanceda utata wangena enyanisweni. Kum wayeyintombi kaSara yokwenyani.
Funda Okungakumbi
Ngaba AmaNgqina KaYehova Achith’ Imizi Okanye Ayayakha?
Maxa wambi amaNgqina kaYehova atyholwa ngokuchith’ imizi. Kodwa ngaba ngokwenene amaNgqina abangel’ ingxaki?


text:
UBUTYEBI OBUPHUMA ELIZWINI LIKATHIXO | ISAYA 58-62
“Bhengeza Unyaka Wenkoliseko KaYehova”
“Unyaka wenkoliseko kaYehova” ayingonyaka wokoqobo
Lixesha lokunika kukaYehova abalulamileyo ithuba lokusabela kwisibhengezo sakhe senkululeko
Kwinkulungwane yokuqala, unyaka wenkoliseko waqala xa uYesu waqalisa ubulungiseleli bakhe ngo-29 C.E. waza waqhubeka de yaba ‘ngumhla wempindezelo’ kaYehova xa iYerusalem yatshatyalaliswayo ngo-70 C.E.
Ngemihla yethu, unyaka wenkoliseko, waqala ekubekweni kukaYesu etroneni ngowe-1914 ibe uza kuphela ngembandezelo enkulu
UYehova ubasikelela abantu bakhe ‘ngemithi emikhulu yobulungisa’
Eyona mithi mide ehlabathini idla ngokukhula kwihlathi elinye ize ixhasane
Kusenokwenzeka ukuba iingcambu ziyaphothana, zomelele ibe ziyanceda xa kukho iinkqwithela
Imithi emide iba ngumthunzi kuleyo mincinane yaye amagqabi awa kuyo achumisa umhlaba
Onke amalungu ehlabathi lonke ebandla lamaKristu ayangenelwa kwisondlo sokomoya esomelezayo nesilungiselelwa “yimithi emikhulu yobulungisa,” eyintsalela ethanjisiweyo


text:
Izizathu Zokuyikholelwa IBhayibhile
2. Ababhali Bayo Banyanisekile
Xa umntu enyanisekile kulula ukumthemba. Umntu owaziwa ngokunyaniseka unokumthemba kodwa ukuba unokukuxokisa nokuba nje kukanye, unokuyeka ukumthemba.
ABABHALI beBhayibhile ngamadoda anyanisekileyo awabhala yonke into ngokuphandle. Oko kunyaniseka kwabo kubonisa ukuba oko bakubhalayo kuchanile.
Iimpazamo nobuthathaka.
Ababhali beBhayibhile bazivuma ekuhleni iimpazamo nobuthathaka babo. UMoses wachaza ngempazamo awayenzayo eyaba nemiphumo ebuhlungu kakhulu kuye. (Numeri 20:7-13) UAsafu wachaza ukuba wakha wanomona ngempumelelo yabangendawo. (INdumiso 73:1-14) UYona wathetha ngokungathobeli kwakhe nesimo sengqondo esingafanelekanga awaba naso ekuqaleni xa uThixo wayebonakalisa inceba kuboni abaguqukileyo. (Yona 1:1-3; 3:10; 4:1-3) UMateyu wachaza ngokukhululekileyo ukuba wamshiya uYesu ngobusuku bokubanjwa kwakhe.—Mateyu 26:56.
Ababhali beZibhalo zesiHebhere bakuchaza ngokuphandle ukukhalaza nemvukelo ephindaphindiweyo yabantu bohlanga lwabo. (2 Kronike 36:15, 16) Ababhali babengakhethi, babebhala nangabalawuli bohlanga lwabo. (Hezekile 34:1-10) Oko kunyaniseka kubonakala nakwiileta ezabhalwa ngabapostile apho bachaza ngeengxaki ezinzulu zamaKristu ahlukahlukeneyo, kuquka lawo ayeneembopheleleko zokukhokela, bachaza nangeengxaki ezazichaphazela amabandla athile enkulungwane yokuqala yeXesha Eliqhelekileyo.—1 Korinte 1:10-13; 2 Timoti 2:16-18; 4:10.
Ababhali beBhayibhile abafana noYona, babhala ngeempazamo zabo
Inyaniso engangxengwanga.
Ababhali beBhayibhile abazange bazame ukushiya iinkcukacha ezithile kuba nje zibonakala zibangel’ iintloni. AmaKristu enkulungwane yokuqala ayivakalisa ngokuphandle into yokuba ayengathandwa ngabantu awayephila nabo kodwa ayejongwa njengezidenge. (1 Korinte 1:26-29) Ababhali bachaza ukuba abapostile bakaYesu babegqalwa njengabantu “abangenamfundo nabaqhelekileyo.”—IZenzo 4:13.
Ababhali beencwadi zeVangeli abazange bagqwethe izinto ngenjongo yokwenza uYesu abonakale engumntu onomtsalane. Kunoko, bachaza ngokunyanisekileyo ukuba wazalwa yintsapho engamahlwempu, akazange aye kufunda kwizikolo ezazidumile ngexesha awayephila ngalo, nokuba abantu abaninzi basichasa isigidimi sakhe.—Mateyu 27:25; Luka 2:4-7; Yohane 7:15.
Licacile elokuba, iBhayibhile inikela ubungqina obuninzi bokuba yabhalwa ngababhali abanyanisekileyo. Ngaba ukunyaniseka kwabo kukwenza ubathembe?


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
2 Ndandula ke emva kweminyaka elishumi elinesine ndenyuka kwakhona ndaya eYerusalem+ kunye noBharnabhas,+ ndathabatha noTito.
2 Kodwa ndenyuka ngokwesityhilelo.+ Yaye ndazandlala phambi kwabo+ iindaba ezilungileyo endizishumayelayo phakathi kweentlanga, noko ke, ndazandlala ngasese kwabo babengabantu ababalaseleyo, hleze kuthi kanti ndandibalekela+ okanye ndandibalekele ilize.+
3 Noko ke, nkqu uTito lo,+ owayekunye nam, akazange anyanzelwe ukuba aluke,+ nangona wayengumGrike.
4 Kodwa ngenxa yabazalwana bobuxoki+ abangeniswa ngasese,+ benyebelezela ngaphakathi ngelokuhlola inkululeko+ esinayo kumanyano lwethu noKristu Yesu, ukuze basikhobokise+ ngokupheleleyo—
5 kubo bona aba asizange sinikezele ngokuthi sibathobele,+ hayi, nditsho nelixa eli, ukuze niqhubeke enyanisweni+ yeendaba ezilungileyo.
6 Kodwa ngokubhekisele kwabo babonakala bengabathile+—nokuba bebengabantu baluphi na uhlobo ngaphambili akwenzi mahluko kum+—uThixo akahambi ngokwembonakalo yomntu yangaphandle+—ibe ke mna, enyanisweni, akukho nanto intsha abo bantu babalaseleyo bandinike yona.
7 Kodwa, ngokwahlukileyo koko, bathi bakubona ukuba ndiphathiswe+ iindaba ezilungileyo kwabo bangalukanga,+ kanye njengoko kwakunjalo nangoPetros kwabo balukileyo+—
8 kuba Lowo wanika uPetros amandla ayimfuneko obupostile kwabo balukileyo wandinika amandla nam+ kwabo beentlanga;
9 ewe, bathi bakufikelela ekubazini ububele obungasifanelanga+ endabunikwayo,+ uYakobi+ noKefas noYohane, abo babebonakala beziintsika,+ bandinika mna noBharnabhas+ isandla sokunene sokwabelana kunye,+ ukuze siye kwabeentlanga, kodwa bona kwabo balukileyo.
10 Kuphela nje sifanele sikhumbule amahlwempu.+ Yiloo nto kanye nam ebendizabalazela ukuyenza ngenyameko.+
11 Noko ke, xa uKefas+ wafikayo eAntiyokwe,+ ndamxelela ubuso ngobuso, ngenxa yokuba wayegwetyelwe isohlwayo.+
12 Kuba phambi kokufika kwabantu abathile ababevela kuYakobi,+ wayekade esitya+ kunye nabantu beentlanga; kodwa bathe bakufika, wemka waza wazahlula kubo, ngokoyika+ abo bodidi olwalukileyo.+
13 Namanye amaYuda amthelela ekwenzeni le nkwalambisa,+ kangangokuba kwanoBharnabhas+ wakhukuliswa kunye nabo kuloo nkwalambisa yabo.
14 Kodwa ndithe ndakubona ukuba babengahambi ngokuthe tye ngokwenyaniso yeendaba ezilungileyo,+ ndathi kuKefas phambi kwabo bonke:+ “Ukuba wena, nakuba ungumYuda nje, uphila njengeentlanga, kungekhona njengamaYuda, kwenzeka njani ukuba unyanzele abantu beentlanga ukuba baphile ngokobuYuda?”+
15 Thina bangamaYuda ngemvelo,+ singengabo aboni+ abangabeentlanga,
16 sisazi nje ukuba umntu uvakaliswa elilungisa,+ kungekhona ngenxa yemisebenzi yomthetho, kodwa kuphela ngokholo+ kuKristu Yesu, nathi siye sakholwa kuKristu Yesu, ukuze sivakaliswe singamalungisa ngenxa yokukholwa kuKristu,+ kungekhona ngenxa yemisebenzi yomthetho, kuba akukho nyama iya kuvakaliswa ililungisa ngenxa yemisebenzi yomthetho.+
17 Ke kaloku ukuba kwathina aba, esifuna ukuvakaliswa singamalungisa ngoKristu,+ sithi sifunyaniswe singaboni,+ makube ngenene uKristu ungumlungiseleli wesono kusini na?+ Nakanye!
18 Kuba ukuba zona kanye izinto ebendizidilizile ndibuya ndizakhe kwakhona,+ ndiya kuba ndizibonakalisa ndingonxaxhayo.+
19 Mna ke, ngawo umthetho ndafa kuwo umthetho,+ ukuze ndibe ngophilileyo kuThixo.+
20 Ndibethelelwe kunye noKristu.+ Ayisendim ophilayo,+ kodwa nguKristu ophila ngokumanyene nam.+ Eneneni, ubomi endibuphilayo ngoku enyameni ndibuphila+ ngokholo kuNyana kaThixo, owandithandayo waza wazinikela ngenxa yam.+
21 Andibutyhilizeli bucala ububele obungasifanelanga bukaThixo;+ kuba ukuba ubulungisa bungokomthetho,+ makube okunene uKristu ufele ilize.+
Yithumele
Yithumele
Galati 2
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=48&Chapter=2&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D48%26Chapter%3D2%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Isifundo 3
Ngaba Iindaba Ezilungileyo Zivela KuThixo Ngokwenene?
1. Ngubani uMbhali weBhayibhile?
Iindaba ezilungileyo zokuba abantu baya kuphila ngonaphakade emhlabeni zibhalwe eBhayibhileni. (INdumiso 37:29) IBhayibhile ineencwadi ezingama-66. UThixo wasebenzisa amadoda amalunga nama-40 ukubhala ezi ncwadi. Ezokuqala ezintlanu zabhalwa nguMoses kwiminyaka emalunga nengama-3 500 eyadlulayo. Eyokugqibela yabhalwa ngumpostile uYohane kwiminyaka engaphezu kweli-1 900 eyadlulayo. Aba babhali beBhayibhile babebhala iingcamango zikabani? UThixo wanxibelelana nabo ngomoya wakhe oyingcwele. (2 Samuweli 23:2) Babebhala iingcinga zikaThixo, kungekhona ezabo. Ngenxa yoko nguYehova owabhala iBhayibhile.—Funda eyesi-2 kuTimoti 3:16; 2 Petros 1:20, 21.
2. Sinokuqiniseka njani ukuba iBhayibhile ichanile?
Siyazi ukuba iBhayibhile ivela kuThixo kuba iye yaprofeta ngekamva ngendlela echanileyo nangokweenkcukacha. Akakho umntu onokuyenza loo nto. (Yoshuwa 23:14) NguThixo uSomandla kuphela onokulibona kusengaphambili ikamva loluntu.—Funda uIsaya 42:9; 46:10.
Sinokulindela ukuba incwadi evela kuThixo yahluke kwezinye, ibe kunjalo. Kusasazwa iibhiliyoni zeBhayibhile ngamakhulu-khulu elwimi. Nangona yabhalwa kudala, iBhayibhile iyavisisana nenzululwazi. Kwakhona, aba babhali bayo bangama-40 abaphikisani. * Ngaphezu koko, iBhayibhile ibethelela indlela uThixo anothando ngayo yaye isenamandla okuguqula ubomi babantu. Ezi zibakala zibangela ukuba izigidi zabantu ziqiniseke ukuba iBhayibhile liLizwi likaThixo.—Funda eyoku-1 yabaseTesalonika 2:13.
3. Ithetha ngantoni iBhayibhile?
Eyona nto ithetha ngayo ziindaba ezilungileyo zokuba uThixo unenjongo entle ngoluntu. IZibhalo zicacisa indlela elalahleka ngayo ilungelo loluntu lokuphila kumhlaba oyiparadesi kwakude kudala kwimbali yoluntu nendlela eya kubuyiselwa ngayo loo paradesi.—Funda iSityhilelo 21:4, 5.
ILizwi likaThixo linemithetho, imigaqo namacebiso. Ukongezelela, iBhayibhile inengxelo yendlela uThixo awayeqhubana ngayo nabantu—ingxelo ebonisa ubuntu bukaThixo. Ngaloo ndlela iBhayibhile inokukunceda umazi uThixo. Ichaza indlela onokuba ngumhlobo wakhe ngayo.—Funda INdumiso 19:7, 11; Yakobi 2:23; 4:8.
4. Unokuyiqonda njani iBhayibhile?
Le ncwadana inemifanekiso iza kukunceda uyazi iBhayibhile ngokuyisebenzisa kanye ngendlela awayeyisebenzisa ngayo uYesu. Wayesoloko esebenzisa iBhayibhile yaye ecacisa ‘intsingiselo yeZibhalo.’—Funda uLuka 24:27, 45.
Zimbalwa izinto ezimangalisa njengeendaba ezilungileyo ezivela kuThixo. Kodwa abanye abantu abayikhathalelanga yaye abanye iyabakruqula. Ungadimazeki. Ithemba lokuzuza ubomi obungunaphakade lixhomekeke ekwazini uThixo.—Funda uYohane 17:3.
^ isiqe. 7 Funda incwadana enemifanekiso ethi Incwadi Yabantu Bonke.
Funda Okungakumbi
Ngaba IBhayibhile Ithetha Inyani?
Ukuba iBhayibhile yabhalwa nguThixo, ifanele yahluke kuzo zonke iincwadi.
IBhayibhile—Incwadi Evela KuThixo
Inokukunceda njani iBhayibhile ukuba uhlangabezane neengxaki onazo? Kutheni umele uzikholelwe iziprofeto eziseBhayibhileni?
Yiyiphi Inyaniso Ngokuphathelele UThixo?
Ngaba ucinga ukuba uThixo ukukhathalele? Funda ngobuntu bakhe nendlela onokusondela ngaye kuye.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
23 Kwathi kwiintsuku ezininzi emva kokuba uYehova emnikile uSirayeli ukuphumla+ ezintshabeni zakhe zonke macala onke, xa uYoshuwa wayesele emdala neentsuku zihambile kuye,+
2 uYoshuwa wabiza uSirayeli wonke,+ amadoda akhe amakhulu neentloko zakhe nabagwebi bakhe namagosa akhe,+ waza wathi kubo: “Ke mna, ndimdala, neentsuku zihambile kum.
3 Yaye ke nina, nikubonile konke oko uYehova uThixo wenu akwenzileyo kuzo zonke ezi ntlanga ngenxa yenu,+ ngenxa yokuba uYehova uThixo wenu nguye owayenilwela.+
4 Niyabona, ndanabela ngamaqashiso+ ezi ntlanga ziseleyo njengelifa lezizwe zenu, nazo zonke iintlanga endizinqumlayo,+ ukusuka eYordan ukuya kuLwandle Olukhulu entshonalanga.+
5 Yaye uYehova uThixo wenu nguye owaqhubeka ezishenxisa zasuka phambi kwenu,+ kwaye wazihlutha ilizwe lazo ngenxa yenu, yaye nalithabatha ilizwe lazo laba lilifa lenu, kanye njengoko uYehova uThixo wenu wayenithembisile.+
6 “Yaye nimele nibe nesibindi kakhulu+ nigcine nize nenze konke okubhalwe encwadini+ yomthetho kaMoses ngokungaze nisuke kuyo niye ngasekunene okanye ngasekhohlo,+
7 ngokungaze ningene phakathi kwezi ntlanga,+ ezi zisaseleyo nani. Kwaye nimele ningawakhankanyi amagama oothixo bazo+ okanye nifunge ngabo,+ ningabakhonzi okanye niqubude kubo.+
8 Kodwa nguYehova uThixo wenu enifanele ninamathele kuye,+ kanye njengoko nenzile kude kube ngulo mhla.
9 Kwaye uYehova uya kuzigxotha iintlanga ezinkulu nezinamandla phambi kwenu.+ (Ke nina, akumanga mntu phambi kwenu de kube ngulo mhla.)+
10 Indoda enye kuphela kuni iya kusukela iwaka,+ ngenxa yokuba uYehova uThixo wenu nguye onilwelayo,+ kanye njengoko wanithembisayo.+
11 Yaye nimele niyilinde rhoqo+ imiphefumlo yenu ngokumthanda uYehova uThixo wenu.+
12 “Kodwa ukuba niye najika,+ nanamathela kwezi ntlanga ziseleyo,+ ezi zisele nani, nendiselana+ kunye nazo, nangena phakathi kwazo, nazo phakathi kwenu,
13 nifanele nazi ngokuqinisekileyo ukuba uYehova uThixo wenu akayi kuqhubeka ezihlutha ilizwe lazo ezi ntlanga ngenxa yenu;+ kwaye ziya kuba njengesibatha nanjengomgibe nanjengekatsi kumaphango enu+ nanjengameva emehlweni enu de nitshabalale kulo mhlaba ulungileyo uYehova uThixo wenu aninike wona.+
14 “Ngoku, khangela! Namhlanje ndihamba endleleni yomhlaba wonke,+ kwaye niyazi kakuhle ngeentliziyo zenu zonke nangemiphefumlo yenu yonke ukuba akusilelanga nalinye ilizwi kuwo onke amazwi alungileyo uYehova uThixo wenu awathethileyo kuni. Onke abe yinyaniso kuni. Akusilelanga nalinye ilizwi kuwo.+
15 Kwaye kuya kuthi, kanye njengoko lonke ilizwi elilungileyo uYehova uThixo wenu alithethileyo kuni liye lafika kuni,+ ngoko uYehova uya kuzisa kuni lonke ilizwi elibi de anibhubhise kulo mhlaba ulungileyo uYehova uThixo wenu aninike wona,+
16 ngenxa yokuwugqitha kwenu umnqophiso kaYehova uThixo wenu awaniyalela wona, nangenxa yokuba niye naya kukhonza abanye oothixo naza naqubuda kubo.+ Yaye umsindo kaYehova uya kuvutha kuni+ ngokuqinisekileyo, kwaye ngokuqinisekileyo niya kutshabalala ngokukhawuleza kwilizwe elilungileyo aninike lona.”+
Yithumele
Yithumele
Yoshuwa 23
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=6&Chapter=23&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D6%26Chapter%3D23%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Bakhululeka Kunqulo Lobuxoki
“Phumani kuyo, bantu bam.”
IINGOMA: 101, 93
1. Yintoni eyabangela abantu bakaThixo baba nethemba lokukhululwa kwiBhabhiloni Enkulu, ibe yeyiphi imibuzo esiza kuyiphendula?
KWINQAKU elingaphambi kweli, sifunde ukuba amaKristu athembekileyo azifumana engathi athinjwe eBhabhiloni. Kodwa okuvuyisayo kukuba, ayengayi kuhlala umphelo kuloo meko. Umyalelo kaThixo othi “Phumani kuyo, bantu bam” ubuya kuba lilize kaloku ukuba abantu bebengenakukwazi ukuphuncula kwifuthe leecawa zobuxoki. (Funda iSityhilelo 18:4.) Sinomdla wokwazi ukuba abantu bakaThixo bakhululwe nini ekuthinjweni yiBhabhiloni! Kodwa ke masiqale ngokuphendula le mibuzo ilandelayo: ABafundi BeBhayibhile bayichasa njani iBhabhiloni Enkulu ngaphambi ko-1914? Abazalwana bethu babewukhuthalele kangakanani umsebenzi wokushumayela ebudeni beMfazwe Yehlabathi I? Ngaba ukuthinjwa kwabo yiBhabhiloni kunento yokwenza nento yokuba kufuneke balungiswe ngelo xesha?
“UKUWA KWEBHABHILONI”
2. ABafundi BeBhayibhile bokuqala bazichasa njani izinto ababezijonga izezonqulo lobuxoki?
2 Kwiminyaka eliqela eyayingaphambi kweMfazwe Yehlabathi I, uCharles Taze Russell noogxa bakhe babona ukuba iNgqobhoko yayingazithathi eBhayibhileni izinto ezifundisayo. Ngenxa yoko, bagqiba kwelokuba bangabi nanto ibadibanisa nezinto ababezijonga izezonqulo lobuxoki. KwangoNovemba 1879, iZion’s Watch Tower yayenza yacaca indlela esekelwe kwiZibhalo ababezijonga ngayo izinto xa yathi: “Cawa nganye ezibanga inyulu yaye iganelwe uKristu, kodwa enyanisweni imanyene yaye ixhaswa (lirhamncwa) lehlabathi simele siyichase njengecawa elihenyukazi xa sisebenzisa intetho yezibhalo.” Yayibhekisa kwiBhabhiloni Enkulu.
3. Liliphi inyathelo elicacileyo elalithathwa ngaBafundi BeBhayibhile elibonisa ukuba babeqonda kakuhle ukuba bamele babhekele kunqulo lobuxoki? (Jonga umfanekiso osekuqaleni.)
3 Abantu aboyika uThixo babeyazi into amabayenze. Kaloku babengenakulindela ukusikelelwa nguThixo ukuba babeqhubeka bexhasa unqulo lobuxoki. ABafundi BeBhayibhile abaninzi babhala iileta zokucima amagama abo ezicaweni. Abanye babede bazifunde ngokuvakalayo ezo leta phambi kwamarhamente. Xa bengavunyelwa ukuba bazifunde phambi komntu wonke, abanye babethumela iikopi zazo kuwo onke amalungu ecawa. Babengafuni nto iza kubadibanisa nonqulo lobuxoki! Ukuba loo nto babeyenze kwixesha elingaphambi kwelo, ngebabengene kwembi inkathazo. Kodwa ke, ngasekupheleni kweminyaka yoo-1800, iicawa zazingasaxhaswa kangako ngooRhulumente bamazwe amaninzi. Kuloo mazwe, abantu babekhululekile ukuba bathethe ngonqulo kwaye bagxeke iicawa ezaziwayo ngaphandle kokoyika impindezelo.
4. Abantu bakaThixo babeqhubana njani neBhabhiloni Enkulu ebudeni beMfazwe Yehlabathi I?
4 ABafundi BeBhayibhile baqonda ukuba akwanelanga ukuchazela izalamane, abahlobo namalungu ecawa ukuba abayonxalenye yonqulo lobuxoki. Kwakufuneka wonke umntu azi ukuba iBhabhiloni Enkulu yayilihenyukazi lonqulo! Ngenxa yoko, phakathi kukaDisemba 1917 nasekuqaleni kuka-1918, loo mawaka ambalwa aBafundi BeBhayibhile aphum’ izithuba esasaza iikopi eziyi-10 000 000 zephecana elalithetha ‘Ngokuwa KweBhabhiloni’ nelaliyigxeka kakhulu iNgqobhoko. Unokuyithelekelela nawe into yokuba abefundisi babelugcwabevu ngumsindo; kodwa aBafundi BeBhayibhile babengoyiki ngokoyikiswa, bafunza phambili ngalo msebenzi ubalulekileyo. Babezimisele ukuthobela “uThixo njengomlawuli kunabantu.” (IZe. 5:29) Lilonke sithini ke? Kuyacaca ukuba, kunokuba la maKristu abe ngamakhoboka eBhabhiloni Enkulu ebudeni bemfazwe, azikhulula kwimpembelelo yayo aza akhulula nabanye abantu.
UKUKHUTHALA KWABO EBUDENI BEMFAZWE YEHLABATHI I
5. Bubuphi ubungqina obukhoyo bokuba abazalwana babekhuthele ebudeni beMfazwe Yehlabathi I?
5 Kwiminyaka edlulileyo, besikholelwa ukuba uYehova waye akakholiswa ngabantu bakhe ngenxa yokuba babengawukhuthalelanga umsebenzi wokushumayela ebudeni beMfazwe Yehlabathi I. Sagqiba kwelokuba ngenxa yesi sizathu, uYehova wavumela iBhabhiloni Enkulu ukuba ibathimbe kangangexesha elifutshane. Kodwa abazalwana noodade abathembekileyo ababekhonza uThixo phakathi ko-1914 no-1918 bayenza yacaca into yokuba abantu beNkosi babesenza konke okusemandleni abo ukuze baqhubeke beshumayela. Buninzi ubungqina obuxhasa loo nto. Izibakala ezichane ngakumbi zembali yethu zisenze saziqonda kakuhle iziganeko ezithile ezibhalwe eBhayibhileni.
6, 7. (a) Zeziphi iingxaki ababejongene nazo aBafundi BeBhayibhile ngeMfazwe Yehlabathi I? (b) Yeyiphi imizekelo ebonisa ukuba aBafundi BeBhayibhile babekhuthele?
6 Izibakala zibonisa ukuba, aBafundi BeBhayibhile ababekho ebudeni beMfazwe Yehlabathi I (1914-1918) bashumayela kakhulu ngelo xesha. Zininzi izinto ezazisenza kube nzima kubo ukushumayela. Siza kuthetha ngezimbini kuzo. Eyokuqala, owona msebenzi mkhulu owawusenziwa ngaloo mihla wawubandakanya ukusasaza iincwadi ezisekelwe eBhayibhileni. Xa abasemagunyeni bakwalelayo ukusasazwa kwencwadi ethi The Finished Mystery ekuqaleni ko-1918, kwaba nzima ukushumayela kubazalwana abaninzi. Babengekakwazi ukushumayela ngeBhayibhile yodwa, bethembe ukuba iThe Finished Mystery “yayiza kubathethela.” Eyesibini, ngo-1918 kwabakho isifo soMbathalala esabulala abantu abaninzi. Ukuxhaphaka kwesi sifo siyingozi kwenza kwanzima ukuhambahamba kubavakalisi. Kodwa nangona kunjalo, aBafundi BeBhayibhile njengeqela benza konke okusemandleni abo ukuze bawuqhube umsebenzi.
7 Ngo-1914 kuphela, elo qaqobana laBafundi BeBhayibhile labonisa i-“Photo-Drama of Creation” kubantu abangaphezu kwe-9 000 000. Kule Drama, kwakuboniswa imifanekiso ehambisana nesandi, kulandwa imbali yabantu ukususela ekuqaleni kwendalo ukuya kutsho ekupheleni kweWaka Leminyaka. Yayiyinto enkulu le ngelo xesha. Khawufan’ ucinge nje, inani labantu ababukela le Drama ngo-1914 kuphela lalingaphaya kwenani labavakalisi boBukumkani abashumayela ehlabathini lonke namhlanje! Iingxelo ziphinda zibonise ukuba ngo-1916 babeyi-809 393 abantu ababeze kwiintetho zesidlangalala eMerika, ibe ngo-1918 elo nani lanyuka laya ku-949 444. Ngokwenene babekhuthele abo Bafundi BeBhayibhile!
8. Abazalwana baqhubeka njani beqiniswa elukholweni ngemfazwe yehlabathi yokuqala?
8 Ngemfazwe yehlabathi yokuqala, kwenziwa yonke into eyayinokwenziwa ukuze aBafundi BeBhayibhile ababethe saa baqhubeke beqiniswa elukholweni kwaye bakhuthazwe. Olo khuthazo lwabaqinisa abazalwana, baqhubeka nomsebenzi wokushumayela. URichard H. Barber, owayexakeke ngulo msebenzi ngelo xesha, wakhumbula oku: “Sakwazi ukuba nabaveleli abahambahambayo abaqhubeka nomsebenzi nokusasaza iMboniselo nokuyithumela eKhanada nangona abasemagunyeni babengafuni nokuyibona apho. Ndaba nenyhweba yokuthumela ngeposi iikopi zeThe Finished Mystery kubazalwana abaninzi ababezihluthwe ngabasemagunyeni ezabo. UMzalwan’ uRutherford wacela ukuba silungiselele iindibano kwizixeko eziliqela ezikwintshona yeMerika kwaye sithumele izithethi ukuze zizame ukukhuthaza abazalwana kangangoko kunokwenzeka.”
KWAKUSAFUNEKA BAPHUCULE
9. (a) Kutheni kwakufuneka abantu bakaThixo balungiswe phakathi ko-1914 no-1919? (b) Ukulungiswa kwabo kwakungathethi ntoni?
9 Ezinye izinto ezazisenziwa ngaBafundi BeBhayibhile phakathi ko-1914 no-1919 zazingqubana nemigaqo yeZibhalo. Nangona babengenazinjongo zimbi, ngamany’ amaxesha aba bazalwana babengabajongi ngendlela eyiyo oorhulumente. (Roma 13:1) Ngenxa yoko, kwezinye izinto babethatha icala emfazweni. Ngokomzekelo, xa umongameli waseMerika wayalela ukuba uMeyi 30, 1918, abe lusuku lokuthandazela uxolo, iMboniselo yabongoza aBafundi BeBhayibhile ukuba nabo benjenjalo. Abanye abazalwana babolekisa ngemali kurhulumente ukuze baxhase imfazwe, kwaye abambalwa bade baya edabini bephethe imipu nezinye izixhobo. Sekunjalo, besiya kuba siyaphazama ukuba besinokucinga ukuba aba Bafundi BeBhayibhile bathinjwa yiBhabhiloni Enkulu ngenxa yokuba besenezinto ababemele bazilungise. Kunoko, babesazi ukuba bamele bacezele kude kunqulo lobuxoki, kwaye ngeMfazwe Yehlabathi I, kwakusele kancinci nje ukuba bazahlule ngokupheleleyo kulo.
10. Yintoni eyayibonisa ukuba ubomi bomntu babuxabisekile kuBafundi BeBhayibhile?
10 Nangona aBafundi BeBhayibhile babengakuqondi ngokupheleleyo ukungathathi cala kwizinto zehlabathi, nantsi into eyayibacacele: IBhayibhile ayikuvumeli ukubulala umntu. Kwanaloo mbinana yabazalwana eyathatha izixhobo yaza yaya edabini ngeMfazwe Yehlabathi I yala kwaphela ukusebenzisa ezo zixhobo ukuze ibulale abantu. Abanye abangazange bavume ukubulala basiwa kufutshane notshaba, ngethemba lokuba babeza kubulawa.
11. Abasemagunyeni bathini xa aBafundi BeBhayibhile babengafuni ukuya emfazweni?
11 Nangona zazisekho izinto abazalwana abanokuphucula kuzo, kucacile ukuba uMtyholi wayeyicaphukela indlela ababeyijonga ngayo imfazwe. Ngenxa yoko, wayila “inkathazo ngommiselo.” (INdu. 94:20) Xa uNjengele James Franklin Bell womkhosi waseMerika wayethetha noMzalwan’ uJ. F. Rutherford noMzalwan’ uW. E. Van Amburgh waveza ukuba iSebe Lezobulungisa LaseMerika lalizamile ukwenza iPalamente ipasise umthetho owawuvumela ukuba abantu abangafuniyo ukulwa emfazweni bagwetyelwe ukufa. Wayebhekisa kuBafundi BeBhayibhile ke xa esitsho. Enomsindo, uNjengele Bell wathi kuMzalwan’ uRutherford: “Lo mthetho awupasanga kuba [uMongameli WaseMerika] uWilson uwuthintele; kodwa siyazi apho siza kunibamba khona, kwaye siza kunifumana!”
12, 13. (a) Kwakutheni ukuze abazalwana abasibhozo ababekhokela entlanganweni bagwetywe iminyaka emininzi entolongweni? (b) Ngaba intolongo yabenza bayekelela ekuthobeleni uYehova? Cacisa.
12 Abasemagunyeni babengaqhuli xa babesenza esi sisongelo, bade babafumana. Abameli beWatch Tower Society abasibhozo, ababequka uMzalwan’ uRutherford noMzalwan’ uVan Amburgh, babanjwa. Xa ijaji yayiwisa isigwebo setyala labo, yathi: “Ubuxoki bonqulo obusasazwa ngala madoda buyingozi ngaphezu kweqela lamajoni amaJamani . . . Awanelanga ukuphikisa amagosa omthetho kaRhulumente neentlola zomkhosi kodwa aye achasa bonke oonyawontle bazo zonke iicawa. Amele afumane isohlwayo esiqatha.” (Faith on the March, ebhalwe nguA. H. Macmillan, iphe. 99) Ngokwenene saba qatha eso sigwebo. Abo Bafundi BeBhayibhile basibhozo bathiwa nka ngeminyaka emininzi kwintolongo eyayigcina amabanjwa ayingozi yaseAtlanta, eGeorgia. Kodwa ekupheleni kwemfazwe, bakhululwa zaza zarhoxiswa izityholo ababetyatyekwe zona.
13 Kwanasentolongweni apho, la madoda asibhozo abambelela kwindlela awayeziqonda ngayo iZibhalo. Xa ayecela ukwenzelwa inceba kumongameli waseMerika, abhala athi: “Ukuthanda kweNkosi kuchaziwe kwiZibhalo, ‘Uze ungabulali,’ ngoko naliphi na ilungu [laBafundi BeBhayibhile Bezizwe Ngezizwe] elizinikele eNkosini eliya kuthi ngokuzithandela lophule isivumelwano sokuba liza kuzinikela kuyo aliyi kukholeka emehlweni kaThixo, kwaye liya kutshatyalaliswa ngokupheleleyo. Ngenxa yoko la malungu awayi kubandakanyeka ekubulaleni ngabom abanye abantu.” Ngokwenene ayenesibindi! Kuyacaca ukuba aba bazalwana babengazimiselanga ukulalanisa!
BADA BAKHULULEKA!
14. Sebenzisa iZibhalo ukuze uchaze okwenzeka phakathi ko-1914 no-1919.
14 UMalaki 3:1-3 uthetha ngexesha
15. Ekubeni sikhululwe kwiBhabhiloni Enkulu, sifanele sifune ukwenza ntoni?
15 Ivuyisa ngokwenene into yokuba sikhululekile ekuthinjweni yiBhabhiloni Enkulu! USathana uwe phantsi kwimizamo yakhe yokuwatshayela athi tu amaKristu enene. Kodwa ke masingayiphosi injongo yokuba uYehova esinike le nkululeko. (2 Kor. 6:1) Baninzi abantu abasathinjwe lunqulo lobuxoki. Kufuneka baboniswe indlela eya enkululekweni. Sithi abanokuyenza loo nto. Ngoko, masenze konke okusemandleni ethu ukuze sixelise abazalwana bethu benkulungwane edluleyo, sincede abantu bakhululeke!
^ [1] (isiqendu 14) Zininzi izinto okufana ngazo ukuthinjwa kwamaYuda eBhabhiloni kangangeminyaka eyi-70 noko kwenzeka kumaKristu emva kowexuko. Kodwa ke ukuthinjwa kwamaYuda akubonakali kufuzisela okwakuza kwenzeka kumaKristu. Phakathi kwezinye izinto, ubude bexesha lokuthinjwa abulingani. Ngoko asifanelanga sikhangele ukufana okukhoyo kuzo zonke iinkcukacha zokuthinjwa kwamaYuda ngokungathi zazifuzisela okwakuza kwenzeka kumaKristu ngeminyaka engaphambi ko-1919.


text:
UMoses—Indoda Eyayithobekile
YINTONI UKUTHOBEKA?
Ukuthobeka kuthetha ukungabi namabhongo okanye ikratshi. Umntu othobekileyo akabajongeli phantsi abanye. Nawuphi na umntu ongafezekanga ufanele athobeke aze aqonde ukuba akanakukwazi ukwenza yonke into.
UMOSES WAZIBONAKALISA NJANI UKUBA UTHOBEKILE?
UMoses akazange avumele igunya limz’ entloko. Ngokuqhelekileyo, indoda idla ngokufumana nje igunyana ize ikhawuleze ibonakale ukuba ithobekile okanye ayithobekanga. Umbhali owayephila ngenkulungwane yeshumi elinesithoba uRobert G. Ingersoll, wathi: “Abantu abaninzi bayakwazi ukunyamezela ubunzima. Kodwa ukuba ufuna ukubona ukuba indoda injani kanye kanye, yinike nje igunya.” Ngoko, uMoses wamisela umzekelo omhle wokuthobeka. Njani?
UMoses wanikwa igunya elikhulu kuba uYehova wamthuma ukuba akhokele amaSirayeli. Noko ke, elo gunya alizange limz’ entloko. Ngokomzekelo, khawucinge ngendlela awawulungisa ngokuthobeka ngayo umbandela onzima ophathelele ilifa. (Numeri 27:1-11) Lo mbandela wawunzima kuba isigqibo sakhe sasiza kuhlaba ifolo yendlela yokucombulula neminye efana nawo kwizizukulwana ngezizukulwana.
Wenza ntoni uMoses? Ngaba wacinga ukuba uyakwazi ukucombulula lo mcimbi kuba nje eyinkokeli yamaSirayeli? Ngaba wathembela kubuchule bakhe bemvelo, kumava okanye kulwazi lwakhe ngoYehova?
Mhalwumbi indoda enekratshi yayiza kuthembela kubuchule nakumava ayo. Kodwa ke uMoses akazange ayenze loo nto. IBhayibhile ithi: ‘UMoses wasibeka esi simangalo phambi koYehova.’ (Numeri 27:5) Khawufan’ ucinge nje! Nasemva kweminyaka engama-40 ekhokela uhlanga lukaSirayeli, uMoses wathembela kuYehova kungekhona kumava akhe. Kucace mhlophe ukuba uMoses wayethobekile.
UMoses akazange acinge kuba nguye kuphela ofanele abe negunya. Wavuya xa uYehova evumela amanye amaSirayeli ukuba abe ngabaprofeti kunye naye. (Numeri 11:24-29) Xa umkhwe wakhe wamcebisa ukuba anike amanye amadoda omnye womsebenzi wakhe, uMoses wathobeka waza walamkela elo cebiso. (Eksodus 18:13-24) Xa kwakusondele ukuba afe, uMoses wacela uYehova ukuba onyule umntu owayeza kungena ezihlangwini zakhe nangona wayesenamandla. Xa uYehova wakhetha uYoshuwa, uMoses wamxhasa ngamandla akhe onke lo mfana de wacenga nabantu ukuba balandele uYoshuwa ukuya kwiLizwe Lesithembiso. (Numeri 27:15-18; Duteronomi 31:3-6; 34:7) UMoses wayeziva ewongiwe ngokuthunywa ukuba akhokele amaSirayeli. Kodwa akazange acinge ukuba igunya lakhe libaluleke ngaphezu kwempilo-ntle yabanye.
YINTONI THINA ESINOKUYIFUNDA?
Masingaze sivumele isikhundla esiphezulu, igunya okanye ubuchule bethu busize entloko. Khumbula: Ukuba sifuna ukusetyenziswa nguYehova, sifanele sithobeke ngaphezu kokuba sinobuchule. (1 Samuweli 15:17) Xa sithobeke ngokwenene, siya kusoloko sizama ukusebenzisa eli cebiso leBhayibhile: “Kholosa ngoYehova ngayo yonke intliziyo yakho, ungayami ngokwakho ukuqonda.”—IMizekeliso 3:5, 6.
Umzekelo kaMoses usifundisa nokuba asifanele sicinge ukuba sibalulekile ngenxa yokuba sinegunya.
Ngaba kuyasinceda ukuxelisa umzekelo kaMoses wokuthobeka? Ngokuqinisekileyo! Xa sithobeke ngokwenene, senza abantu esiphila nabo bonwabe, nto leyo ebenza basithande. Okona kubaluleke nangakumbi kukuba siya kuthandwa nguYehova, uThixo wethu othobekileyo. (INdumiso 18:35) “UThixo ubachasile abo banekratshi, kodwa ubanika ububele obungasifanelanga abo bathobekileyo.” (1 Petros 5:5) Esi sesona sizathu sifanele sisenze sifune ukuxelisa uMoses!


text:
Ngaba ungathanda ukufunda eli nqaku ngolu lwimi:
Uxinezeleko
Yintoni uxinezeleko?
“Ndiphazamisekile, ndithobe ngomlinganiselo ogqithileyo; Imini yonke ndihambahamba ndibuhlungu.”—INdumiso 38:6.
OKO KUTHETHWA NGABAPHANDI
Wonk’ umntu ukhe azive ephantsi ngamathub’ athile, kodwa lona uxinezeleko yinto ehlala ikho yaye lumphilisa kabuhlungu umntu. Nangona oogqirha bengavumelani ncam ngomahluko okhoyo phakathi kokukhathazeka “okuqhelekileyo” “noxinezeleko,” esikwaziyo kukuba sonke sikhe sizive sikhathazekile, ibe ngamaxesha athile ude uzive ungento yanto yaye unetyala ngaphandle kwesizathu.
OKO KUFUNDISWA YIBHAYIBHILE
IBhayibhile ithetha ngamadoda namabhinqa awakha abuhlungu. Ngokomzekelo, ‘umphefumlo kaHana wakha wakrakra’—gama elo elikwathetha ukuthi ‘intliziyo etyumkileyo’ nokuthi ‘ukubindeka.’ (1 Samuweli 1:10) Ngesinye isihlandlo umprofeti uEliya wakha waxheleka entliziyweni kangangokuba wada wacela uThixo ukuba amyeke afe.—1 Kumkani 19:4.
AmaKristu enkulungwane yokuqala ayalelwa ukuba ‘athuthuzele imiphefumlo edandathekileyo.’ (1 Tesalonika 5:14) Enye incwadi ithi ibinzana elithi ‘umphefumlo odandathekileyo’ linokubhekisela kubantu ‘abonganyelwe ziinzingo zokomzuzwana.’ Kuyabonakala ukuba kwanamadoda namabhinqa athembekileyo ekuthethwa ngawo eBhayibhileni ayekhe adandatheke.
Ukuxinezeleka, lityala likabani?
“Yonke indalo iyagcuma kwaye isentlungwini de kube ngoku.”—Roma 8:22.
OKO KUFUNDISWA YIBHAYIBHILE
IBhayibhile ifundisa ukuba ukugula kwabangelwa yimvukelo ka-Adam noEva. Ngokomzekelo, iNdumiso 51:5 ithi: “Khangela! Ngenimba ndazalelwa esiphosweni, yaye uma wandikhawulela esonweni.” Wona amaRoma 5:12 athi “isono sangena ngamntu mnye ehlabathini [umntu wokuqala, uAdam] nokufa ngaso isono, ngaloo ndlela ukufa kwasasazeka kubo bonke abantu ngenxa yokuba bonke bonayo.” Ngenxa yokungafezeki esakuzuz’ ilifa kuAdam, sonke siyagula, emzimbeni nasengqondweni. Yiyo loo nto iBhayibhile isithi, “indalo iyagcuma kwaye isentlungwini.” (Roma 8:22) Kodwa ke, ikwasithembisa nokuba kwihlabathi elitsha, uThixo uza kuphelisa konke ukugula—nto leyo engenakwenziwa ngoogqirha.—ISityhilelo 21:4.
Unokwenza ntoni ukuze umelane noxinezeleko?
“UYehova usondele kwabo baphuke intliziyo; Yaye abo bamoya utyumkileyo uyabasindisa.”—INdumiso 34:18.
KUTHENI UMELE UBE NOMDLA
Izinto azinakusoloko zihamba ngendlela ofuna ngayo, maxa wambi uya kwehlelwa zizinto ezibuhlungu. (INtshumayeli 9:11, 12) Sekunjalo, zikho izinto onokuzenza ezinokubangela ukuba ungahlali usentlungwini.
OKO KUFUNDISWA YIBHAYIBHILE
IBhayibhile ithi kufuneka ugqirha kwabagulayo. (Luka 5:31) Ngoko ukuba uxinezelekile, akukho nto imbi ngokuya kugqirha. IBhayibhile ikwabethelela nokubaluleka kokuthandaza. Ngokomzekelo, iNdumiso 55:22 ithi: “Umthwalo wakho wulahlele kuYehova, Yaye yena wokuxhasa. Akayi kuliyekela ilungisa lishukunyiswe.” Umthandazo asinto nje yokuthuthuzela; yindlela yokuthetha noYehova uThixo, kuba yena “usondele kwabo baphuke intliziyo.”—INdumiso 34:18.
Kungakunceda nokuchazela umhlobo wakho osenyongweni ingxaki onayo. (IMizekeliso 17:17) UDaniela oliNgqina likaYehova uthi: “Elinye iNgqina leza nam kakuhle lindicenga ukuba ndiphalaze imbilini yam. Nangona ndandisoloko ndingafuni ukuncokola ngayo kangangeminyaka, ndaqonda ukuba le yeyona nto kwakufuneka ndiyenze kwasekuqaleni. Kwatsho kwathi xibilili emva koko.”
Funda Okungakumbi
Izinto ezisithoba ezinokukunceda umelane ngokunempumelelo nokuphazamiseka kwengqondo.
Yithumele
Yithumele
https://www.jw.org/finder?docid=102013369&wtlocale=XO&srcid=share
IsiXhosa
mailto:?body=Ithini IBhayibhile Ngoxinezeleko?%0a%0ahttps%3A%2F%2Fwww.jw.org%2Ffinder%3Fdocid%3D102013369%26wtlocale%3DXO%26srcid=share&subject=Ithini IBhayibhile Ngoxinezeleko?
https://assetsnffrgf-a.akamaihd.net/assets/m/102013369/univ/art/102013369_univ_sqr_xl.jpg


text:
APRILI 29, 2013
EARGENTINA
Izikhukhula EArgentina
NgoAprili 2, 2013, izikhukula ezinamandla zagubungela isixeko saseBuenos Aires neseLa Plata. Amajelo eendaba athi kwafa abantu abayi-57. AmaNgqina kaYehova amalunga ne-500 achatshazelwa zezi zikhukula ibe ayi-200 kwafuneka afuduswe aye kuhlala komnye ummandla. AmaNgqina aseArgentina ancedisa ngokuthumela iilitha ezingaphezu kwe-30 000 zamanzi, iithoni eziyi-30 zokutya, oomatrasi, iingubo nemiqamelo emininzi, ukunceda amaNgqina kunye nabangengawo. Maninzi amaNgqina ancedisayo kulo msebenzi. Amanye ahamba umgama oziikhilomitha ezimalunga ne-480 ukuza kucoca nokuza kulungisa izinto.
Ungafowunela:
Okwenzeka ehlabathini: UJ. R. Brown, okwiOfisi Yenkcazelo kule nombolo +1 718 560 5000
EArgentina: UÁngel Mattiacci, kule nombolo +54 15 5424 9071


text:
ULUTSHA LUYABUZA
Ngaba Izinto Zadalwa Okanye Zazivelela?—Inxalenye 2: Kutheni Ufanele Ungayikholelwa Into Yokuba Izinto Zazivelela?
UAlex ubhidekile. Ebesoloko ekholelwa kuThixo nokuba izinto zadalwa. Kodwa utitshala wakhe webhayoloji ubethe ngenqindi etafileni wathi izinto zazivelela, nto leyo esekelwe kuphando lwesayensi. UAlex akafuni kubonakala engazi nto. Uthi: ‘Phofu ke, ukuba oososayensi banobungqina bokuba izinto zazivelela, ndingubani mna ukuba ndiyiphikise loo nto?’
Ngaba unomfanekiso ngqondweni wale nto yenzeka ngasentla? Mhlawumbi ubomi bakho bonke ubusoloko ukholelwa koko kuthethwa yiBhayibhile: “UThixo wadala amazulu nomhlaba.” (Genesis 1:1) Sekunjalo, abantu kutshanje bebekweyisela kwelokuba izinto zange zadalwa kodwa zasuka nje zazivelela. Ngaba ufanele ubakholelwe? Kutheni ufanele ungayikholelwa into yokuba izinto zazivelela?
Izizathu ezibini zokungakholelwa ukuba izinto zazivelela
Oososayensi abavumelani nokuba izinto zazivelela. Nakuba sekudlule amashumi eminyaka besenza uphando, oososayensi abakathethi ngazwinye kulo mba.
Khawucinge ngoku: Ukuba oososayensi abakavumelani ngalo mba—nakuba bekufanele ukuba baziincutshe—ngaba kuphosakele ukubuza ngawo?—INdumiso 10:4.
Ibalulekile into oyikholelwayo. Umfana ogama linguZachary uthi: “Ukuba ubomi babakho ngempazamo, ngoko ke zonke izinto ezisemhlabeni azinanjongo.” Unyanisile lo mfana. Phofu ke, ukuba ibichanile imbono yokuba izinto zazivelela, ubomi ngebungenanjongo. (1 Korinte 15:32) Kwelinye icala, ukuba ichanile imbono yokuba izinto zadalwa, sinokufumana iimpendulo ezanelisayo ngenjongo yobomi noko sikuphathelwe likamva.—Yeremiya 29:11.
Khawucinge ngoku: Kunokwenza wuphi umahluko ebomini bakho ukwazi inyaniso yokuba izinto zazivelela okanye zadalwa?—Hebhere 11:1.
Imibuzo onokuyibuza
KUTHIWA: ‘Yonke into esemhlabeni yasuka nje yazivelela emva kogqabhuko-dubulo.’
Ngubani okanye yintoni eyabangela ugqabhuko-dubulo?
Yiyiphi evakalayo kwezi—izinto zazivelela okanye zisuka entweni okanye zenziwa ngumntu?
KUTHIWA: ‘Abantu bavela kwizilwanyana.’
Ukuba abantu bavela kwizilwanyana—ngokomzekelo ezinkawini—kutheni abantu bekrelekrele kuneenkawu? *
Kutheni zintsonkothe kangaka izinto ezibonakala ziqhelekile ebomini? *
KUTHIWA: ‘Bukho ubungqina bokuba izinto zazivelela.’
Ngaba lo mntu utshoyo uye waziphandela obo bungqina?
Bangaphi abantu abakholelwa ekubeni izinto zazivelela kuba nje baxelelwa ukuba bonke abantu abakrelekrele bayakukholelwa oko?
^ isiqe. 18 Abanye bathi abantu bakrelekrele kuba baneengqondo ezinkulu kunezeenkawu. Noko ke, ukuze ubone izizathu zokuba le mbono ingachananga, funda incwadana ethi, The Origin of Life—Five Questions Worth Asking, iphepha 28.
^ isiqe. 19 Funda incwadana ethi, The Origin of Life—Five Questions Worth Asking, iphepha 8-12.


text:
Iifoto Zesibini ZaseWarwick (Ukususela NgoSeptemba Ukuya Kutsho NgoDisemba 2014)
Kwezi foto, kuboniswa umsebenzi osele wenziwe kwikomkhulu elitsha lamaNgqina KaYehova phakathi kukaSeptemba noDisemba 2014.
NgoSeptemba 11, 2014—INdawo Yokumisa Iimoto Zeendwendwe
Uphahla lweentsimbi olusele lwenziwe kwangaphambili lwesakhiwo C.
NgoSeptemba 18, 2014—Isiza saseWarwick
Icala elisemazantsi, elijonge kwichibi iSterling Forest Lake (iBlue Lake). Izilenge eziyi-13 zisebenza ngaxeshanye. Kulo mhlaba ungaphambili, kugalelwa udaka lomgangatho wesakhiwo B.
NgoSeptemba 26, 2014—IiOfisi/ISakhiwo Sendawo Yokuhlamba Iimpahla, Eyokutyela Nekhitshi
Iintsika zentsimbi ezilungele ukugxunyekwa. Indlela eziza kugxunyekwa ngayo ezi ntsika kwisakhiwo seeOfisi/ISakhiwo Sendawo Yokuhlamba Iimpahla, Eyokutyela Nekhitshi iza kubangela ukuba sivuleke, futhi sikhawuleze sigqitywe.
Ngo-Oktobha 9, 2014—Isiza saseWarwick
Abasebenzi badibanisa uphahla olupheleleyo lwesakhiwo C. Ngasemva nasekhohlo, kwakhiwa icala lophahla.
Ngo-Oktobha 15, 2014—IiOfisi/ISakhiwo Sendawo Yokuhlamba Iimpahla, Eyokutyela Nekhitshi
Abakhi bagxumeka iintsika kwikona engasekhohlo kumva wesakhiwo. Kweli cala lesakhiwo kuza kubakho ikhitshi, igumbi lokutyela, igumbi lokuhlamba impahla namanye amasebe.
Ngo-Oktobha 15, 2014—Isiza saseWarwick
Kugqithiswa umtshayelo kumsébenzi ofaka imibhobho yamanzi angcolileyo.
Ngo-Oktobha 20, 2014—Isiza saseWarwick
Olu donga lokwexeshana lakhiwe ngenjongo yokubona indlela olunokudityaniswa ngayo, umbala nendlela yokubeka izitena enokusetyenziswa. Lalikwasetyenziswa ngenjongo yokubonisa abakhi abafikayo. Luyadilizwa xa sele kugqityiwe ngalo.
Ngo-Oktobha 31, 2014—ISakhiwo C Sokuhlala
Icala lophahla linyuswa ngesilenge. Xa ukude, izakhiwo zokuhlala zibonakala zintle gqitha emacaleni.
NgoNovemba 7, 2014—INdawo Ekulungiselwa Kuyo/INdawo Yokumisa Iimoto Zabahlali
Kufakwa itanki lamafutha eliziilitha eziyi-95 000. Amafutha akula matanki aza kusetyenziswa koomatshini bokubilisa.
NgoNovemba 12, 2014—ISakhiwo C Sokuhlala
Icala elingasezantsi, yiBlue Lake le ivele pha ngasemva ekunene kwefoto. Ngaphandle udonga luhonjiswe ngemibala engafaniyo.
NgoNovemba 21, 2014—INdawo Ekulungiselwa Kuyo/INdawo Yokumisa Iimoto Zabahlali
Isibini sifaka imibhobho yamanzi silungiselela ukuba kwenziwe umgangatho.
NgoNovemba 28, 2014—IiOfisi/ISakhiwo Sendawo Yokuhlamba Iimpahla, Eyokutyela Nekhitshi
Kususwa ikhephu phezu kwendlu.
NgoDisemba 1, 2014—INdawo Ekulungiselwa Kuyo/INdawo Yokumisa Iimoto Zabahlali
Esiny’ isibini sihlola iplani yokufak’ imibhobho.
NgoDisemba 10, 2014—INdawo Ekulungiselwa Kuyo/INdawo Yokumisa Iimoto Zabahlali
Kuyombiwa, kugalelw’ udaka kusina ikhephu kunjalo. Kwikona ephezulu ekhohlo, iindawo ezithile kwisakhiwo seeOfisi/ISakhiwo Sendawo Yokuhlamba Iimpahla, Eyokutyela Nekhitshi zigqunywe ngeplastiki ukuze imisebenzi engadibaniyo nobumanzi, njengokugalelwa kodaka nemisebenzi eyenziwa ngomlilo, iqhubeke nasebusika.
NgoDisemba 12, 2014—ISakhiwo D Sokuhlala
Abasebenzi batyabeka iintsika ngaphambi kokuba kugxunyekwe udonga.
NgoDisemba 15, 2014—Isiza saseWarwick
Ifoto ethathelwe phezulu. Izindlu zokuhlala zipha phezulu. Isakhiwo esimhlophe embindini wefoto ziiOfisi/ISakhiwo Sendawo Yokuhlamba Iimpahla, Eyokutyela Nekhitshi. Ulwakhiwo aluthathanga mhlaba ungako, nto leyo ebangela ukuba ihlathi eliselumelwaneni lingaphazamiseki.
NgoDisemba 15, 2014—Isiza saseWarwick
Ifoto ethathelwe phezulu kwicala elingasekhohlo, ebonisa isakhiwo C sokuhlala nesakhiwo D ngakumzantsi wefoto. Kwisakhiwo C sokuhlala, kusagqityezelwa uphahla.
NgoDisemba 25, 2014—ISakhiwo C Sokuhlala
Umchweli wondlala amaplanga kwindlu eyenziwe ngenjongo yokubonisa. Zine iindlela ekucetywe ukuba zikhangeleke ngayo izindlu ngaphakathi, ndlu nganye iza kuba nendlela yayo. Ziquka umbala wepeyinti, ikhaphethi, amaplanga aphantsi, iithayile nomphezulu wetafile yasekhitshini.
NgoDisemba 31, 2014—IiOfisi/ISakhiwo Sendawo Yokuhlamba Iimpahla, Eyokutyela Nekhitshi
Udaka lomgangatho lugqityezelwa ngezandla ukuze uthambeke uzokwazi ukuchitha amanzi.
NgoDisemba 31, 2014—ISakhiwo C Sokuhlala
Inkonde eneminyaka eyi-77 elichule kwizinto zombane ifaka intambo yombane. Ekupheleni komsebenzi, kuza kube sekufakwe intambo enje eziikhilomitha eziyi-32.
Funda Okungakumbi
Yintoni IBheteli?
IBheteli yindawo ekhethekileyo ephumeza umsebenzi obalulekileyo. Funda ngakumbi ngabo basebenza apho.


text:
XELISA UKHOLO LWABO | UYOSEFU
“Ndisesikhundleni SikaThixo Yini Na?”
UYOSEFU wayemi egadini yakhe ngorhatya lwemivundla. Mhlawumbi wayebukele imithi yesundu neminye imithi yeziqhamo, amadama avathiswe ziintyatyambo, ngaphaya kwawo kuthe gqi ibhotwe likaFaro. Kanti khawuphinde ube nomfanekiso ngqondweni wakhe esiva uqhuzu-qhuzu wentsinana kaEfrayim njengoko enyunjazwa ngumntakwabo uManase qelele phayaa. Mhlawumbi naye wayezibona ngathi ukuloo ndlu, inkosikazi yakhe ihleka le ntswahla yenziwa zezi ngqeqe. Inoba watsho ngoncumo olugoso xa ecinga ngendlela asikeleleke ngayo.
UYosefu wathiya izibulo lakhe igama elinguManase, elithetha ukulibala. (Genesis 41:51) Ngokuqinisekileyo, iintsikelelo awayesandul’ ukuzifumana kuThixo kuloo minyaka zayithomalalisa intlungu awayenayo yokukhumbula ikhaya lakhe, abantakwabo kunye noyise. Ukuthiywa kwakhe ngabantakwabo kwabutshintsha ubomi bakhe. Bamxhimfa becinga nangokumbulala, kodwa ekugqibeleni bamthengisela ebukhobokeni kubarhwebi. Emva koko ubomi bakhe baba ngumbhodamo emva kombhodamo. Kangangeminyaka eliqela wanyamezela ubukhoboka nobubhantinti, ibe kangangethuba elithile wabotshelelwa ngamakhamandela. Kodwa ngoku, wayengowesibini ngegunya kulawulo lukaFaro waseYiputa, isizwe esinobungangamsha! *
Kangangeminyaka, uYosefu wabukela izinto ezazixelwe kwangaphambili nguYehova zisenzeka. Ngelo xesha iYiputa yayikwiminyaka esixhenxe yentlutha eyayixelwe kwangaphambili, ibe uYosefu wayejongene nokugcinwa kokutya okuziinkozo okuseleyo. Ngelo xesha, yena nenkosikazi yakhe uAsenati baba noonyana ababini. Sekunjalo, wayesoloko ekhumbula intsapho yakhe eyayihlala kude lee kunalapho eYiputa, ingakumbi umninawa wakhe uBhenjamin kunye noyise awayemthanda kunene, uYakobi. Kusenokwenzeka ukuba wayezibuza ukuba bonwabile na, ibe basakhuselekile. Mhlawumbi ezibuza nokuba abantakwabo basakhohlakele na, nokuba umsantsa owavuleka phakathi kwabo ungaze uvaleke kusini na.
Ukuba nikhe naphehluzeliswa ngumona, ukutyan’ izithende, nokucaphukelana entsatsheni yakho, kusenokwenzeka ukuba ininzi into ofana ngayo noYosefu. Ngoko, singafunda ntoni kukholo lukaYosefu xa waphinda wayamkela ngezandl’ ezishushu intsapho yakhe?
“YIYANI KUYOSEFU”
UYosefu wayehlala esisiquququ, ibe loo nto yenza iminyaka yabaleka. Izinto zenzeka kanye njengokuba uYehova watshoyo kwiphupha likaFaro, kuba unyaka wesixhenxe wentlutha walandelwa yiminyaka eyahluke mpela. Amasimi ayebharhile! Kungekudala emva koko, amazwe akufutshane neYiputa athwaxwa linxele likaKhetsekile. Nakuba kunjalo, iBhayibhile ithi: “Ezweni lonke laseYiputa kwakukho isonka.” (Genesis 41:54) Ngokuqinisekileyo, ukutyhilelwa kukaYosefu nguYehova nobuchule bakhe bokulungelelanisa izinto kwalinceda kakhulu eli lizwe.
Kusenokwenzeka ukuba amaYiputa ayiqonda indlela amdinga ngayo uYosefu, ebuhlonela nobuchule bakhe bokulungelelanisa izinto. Sekunjalo, uYosefu akazange afune ukuzukiswa, kunoko wasa uzuko kulowo ulufaneleyo, uYehova uThixo wakhe. Xa sisebenzisa ubuchule okanye italente esinayo ekukhonzeni uThixo, unokusinceda siyisebenzise ngendlela esingazange sakwazi ukuyisebenzisa ngayo ngaphambili.
Njengokuba ixesha lihamba, amaYiputa eva ukuba indlala iya iqatsela. Xa esiya kucela amalizo kuFaro, wayesuke athi: “Yiyani kuYosefu. Nantoni na ayitshoyo kuni, nize niyenze.” Ngoko uYosefu wavula oovimba awayegcine kubo ukutya ukuze abantu bakwazi ukuthenga.—Genesis 41:55, 56.
Kodwa kwakungelula kangako kubantu abakumazwe akufuphi. Kwintsapho yakuloYosefu eyayihlala eKanan, ekumakhulu-khulu eekhilomitha ukusuka eYiputa, ikati yayilel’ eziko. UYakobi owayesele eyinkonde, weva ukuba ukutya kuyafumaneka eYiputa, waza waxelela oonyana bakhe ukuba baye kuthenga ukutya apho.—Genesis 42:1, 2.
UYakobi wathuma oonyana bakhe abalishumi, kodwa wathi makangahambi yena uBhenjamin oliphelo lakhe. Kaloku wayeyikhumbula ngathi bekungezolo imini awathuma ngayo uYosefu kubakhuluwa bakhe, ibe wamgqibela ngaloo mini unyana wakhe. Oonyana bakhe abadala bamzisela isambatho sikaYosefu, awampha sona kuba emthanda kakhulu, sikrazukile ibe sinkone ligazi. Benza le nkonde yakholelwa ukuba uYosefu uqwengwe ngamarhancwa.—Genesis 37:31-35.
“NGOKO NANGOKO UYOSEFU WAWAKHUMBULA”
Emva kohambo olude, oonyana bakaYakobi bafika eYiputa. Xa bebuza ukuba kuthengiswa phi ukutya, bathunyelwa kwigosa eliphezulu laseburhulumenteni uTsafenati-paneha. (Genesis 41:45) Ngaba bamazi xa bembona ukuba nguYosefu? Nakanye. Babebona nje usomaqhuzu ongumlawuli eYiputa, ababedinga uncedo lwakhe. Ukuze babonise imbeko, benza into elindelekileyo: “Baqubuda kuye ngobuso emhlabeni.”—Genesis 42:5, 6.
Ngaba wabazi yena uYosefu? Wabaqaphela zisuka abantakwabo! Ngokungakumbi, xa babequbuda kuye, ingcinga zakhe zabuyela kwezaa mini wayeseyinkwenkwana. Eli bali lisixelela ukuba “ngoko nangoko uYosefu wawakhumbula amaphupha” awawaboniswa nguYehova xa wayeseyinkwenkwana, awayechaza ukuba abantakwabo babeza kuqubuda kuye, kanye njengokuba besenza ngoku! (Genesis 37:2, 5-9; 42:7, 9) Wayeza kuthini uYosefu? Ngaba wayeza kubathakazelela? Okanye afune ukuziphindezela?
UYosefu wayesazi ukuba akamele enze nantoni na eqale yafika engqondweni. Kwakucacile ukuba uYehova wayenesandla kwindlela ezazisenzeka ngayo izinto. Kaloku oku kwakubandakanya injongo yakhe. Wayethembise ukuba oonyana bakaYakobi babeya kuba luhlanga olukhulu. (Genesis 35:11, 12) Ukuba abantakwabo babeseziingonyama, ukuziveza kwakhe kwakunokuba kukunqika ilitye elineembovane ekuhambeni kwexesha! Ngaphandle koko, ukuba wayenokuziveza kwangoko kubantakwabo, wayenokuduba uxolo emv’ ekhaya, mhlawumbi ebeka ubomi bukayise nobukaBhenjamin esichengeni. Khona, babesaphila? UYosefu waqonda ukuba kungcono angabachazeli ukuba nguye ukuze abone kakuhle ukuba abantakwabo bangabantu abanjani ngoku. Leyo yindlela awayeza kukwazi ngayo ukuba uYehova ufuna athathe waphi amanyathelo.
Kunqabile ukuba wena ungazibona ukwingxaki enjalo. Sekunjalo, iingxwabangxwaba nokuqhekeka kweentsapho kuxhaphakile namhlanje. Xa sizibhaqa sineengxaki ezinjalo, siye siqhutywe kukungafezeki, senze eqale yafika engqondweni. Kububulumko ukulinganisa umzekelo kaYosefu, sikhangele indlela uThixo afuna siwusingathe ngayo umbandela onjalo. (IMizekeliso 14:12) Khumbula ukuba, nangona kubalulekile ukudala uxolo nabantu abakwintsapho yakho, kubaluleke nangakumbi ukudala uxolo phakathi kwakho noYehova kunye noNyana wakhe.—Mateyu 10:37.
“NIZA KUVAVANYWA”
UYosefu waqalisa ukubavavanya abantakwabo ukuze abone oko kusezintliziyweni zabo. Waqala ngokuthetha nabo ndlongo-ndlongo, etolikelwa ke phofu, ebatyhola ngokuba ziintlola. Ngelinge lokuzithethelela, bamxelela ngentsapho yabo, bethetha neyona nto uYosefu wayencwase ukuyiva, ukuba umninawa wakhe usaphila. Intliziyo kaYosefu yayixhuma-xhuma, kodwa wayifihla loo nto. Kwakungathi uyaphupha xa wayesiva ukuba umninawa wakhe usaphila. Ngoku uYosefu wayesazi kakuhle oko amele akwenze. Wabaxelela ukuba mabeze naloo mntakwabo bamshiyileyo, esithi: “Ngako oko niza kuvavanywa.” Ekuhambeni kwexesha wavuma ukuba baye kulanda lo mntakwabo, ukuba nje babeza kuvuma ukushiya omnye wabo eseluvalelweni.—Genesis 42:9-20.
Njengokuba abakhuluwa bakhe babethetha, babengazi ukuba uYosefu uva ilizwi ngalinye kumazwi abo okuzisola ngesenzo abasenza kwiminyaka eyi-20 eyadlulayo. Bathi: “Alithandabuzeki elokuba sinetyala ngenxa yomntakwethu, kuba sakubona ukubandezeleka komphefumlo wakhe xa wayesicela ukuba sibe nemfesane kuye, kodwa asizange siphulaphule. Kungenxa yoko le nto kusifikeleyo oku kubandezeleka.” Ekubeni uYosefu wayebeva ukuba bathini, kwafuneka athi gu bucala ukuze bangamboni elila. (Genesis 42:21-24) Noko ke, wayesazi ukuba ukuguquka ngokwenene akuphelelanga nje ekuziveni ukhathazekile ngenxa yemiphumo yesenzo esibi osenzileyo. Ngoko waqhubeka nokubavavanya.
Wabavumela ukuba bagoduke, kodwa wavalela uSimeyon. Waphinda wafihla nemali kwiibhegi zabo zokutya. Abakhuluwa bakaYosefu bafika ekhaya, baza bacenga uyise ukuba abavumele bahambe noBhenjamin xa bebuyela eYiputa. Bakufika eYiputa, bachazela isicaka sikaYosefu ngemali abayifumene kwiibhegi zabo, nokuba bakulungele ukuyibuyisa ngokuphindwe kabini. Yayintle loo nto, kodwa ke kwakusafuneka okungakumbi ukuze uYosefu abone ubuntu babo bokwenene. Wabenzela isidlo, ibe kuso wayengasakwazi nokulufihla uvuyo awayenalo lokubona uBhenjamin. Emva koko wabandulula, neebhegi zabo zithe mfi kukutya. Kodwa kwesi sihlandlo, wafaka indebe yesilivere kwibhegi kaBhenjamin.—Genesis 42:26–44:2.
Ngoku yaba lithuba elihle lokuba uYosefu abavavanye. Wathi mabasukelwe, babanjwe ebatyhola ngokuba indebe yakhe. Emva kokuba ifunyenwe kwibhegi kaBhenjamin, bonke babuyiselwa kuYosefu. Ngoku amasi ayebekwe elangeni kuba uYosefu wayeza kububona kakuhle ubuntu bala madoda. UYuda wabathethela, ebongoza uYosefu ukuba abe nenceba kubo, kangangokuba wade wathi bonke banokuba ngamakhoboka eYiputa. UYosefu wathi makushiyeke uBhenjamin yedwa eYiputa ukuze abe likhoboka, baze bonke abanye babuyele ekhaya.—Genesis 44:2-17.
UYuda akazange akwazi ukuzibamba, waphendula ngamazwi achukumisayo. Wathi: “Nguye yedwa oseleyo kunina, yaye uyise uyamthanda.” Kumele ukuba loo mazwi ayithambisa intliziyo kaYosefu. Kaloku wayelizibulo kuRakeli, umfazi owayethandwa gqitha nguYakobi, nowafa ebeleka uBhenjamin. Njengoyise, kumele ukuba uYosefu wayesawakhumbula amaxesha amnandi awawachitha noRakeli. Mhlawumbi yiloo nto eyenza uYosefu wamthanda kakhulu uBhenjamin.—Genesis 35:18-20; 44:20.
UYuda waqhubeka emcenga uYosefu ukuba angamenzi ikhoboka uBhenjamin. Wade wambongoza ukuba athathe yena njengekhoboka kunoBhenjamin. Waqwela ngala mazwi ashiya uYosefu engakwazi ukuzibamba: “Ndingathini na ukunyuka ndiye kubawo, ngaphandle kwale nkwenkwe, kuba hleze ndiyibone intlekele eya kumehlela ubawo?” (Genesis 44:18-34) Yayizicacele into yokuba le ndoda yayiguquke ngokwenene. Zange abonise nje ukuba uguqukile, kodwa wabonisa ukuba unovelwano ibe akazicingeli.
Yonke le nto yamsinda uYosefu. Yabonakala indlela awayevakalelwa ngayo. Emva kokuyalela abalindi bakhe ukuba baphume, watsho ngesikrakra isikhalo, esade saya kuvakala kwibhotwe likaFaro. Ekugqibeleni wazichaza ukuba ungubani esithi: “NdinguYosefu umntakwenu.” Wabanga abantwakwabo waza wabaxolela ngezinto zonke abazenzayo kuye. (Genesis 45:1-15) Wabonisa uphawu oluhle lukaYehova, ukuxolela ngesisa. (INdumiso 86:5) Ngaba nathi siyaxolela?
“USAPHILA”!
Emva kokuba uFaro eve konke okwenzeke endlwini kaYosefu, wathi kuye makafudusele uyise owayesele ekhulile nentsapho yakhe yonke eYiputa. Zange ibe lixesha elide, uYosefu wadibana kwakhona noyise wakhe amthanda gqitha. UYakobi walila wathi: “Ngesi sihlandlo ndikulungele ukufa, ekubeni ngoku ndibubonile ubuso bakho, ukuba usaphila.”—Genesis 45:16-28; 46:29, 30.
Phofu ke, uYakobi waphila eminye iminyaka eyi-17 eYiputa. Waphila de kwafika ixesha lokuba achaze iintsikelelo ezaziya kufikela oonyana bakhe abayi-12. UYosefu unyana wakhe we-11 wamnika izahlulo ezibini ezazidla ngokufunyanwa lizibulo. Izizwe ezibini zakwaSirayeli zaziza kuvela kuye. Kuthekani ngoYuda, unyana wesine kaYakobi owabalaselayo ekuboniseni inguquko? Wafumana inyhweba enkulu: Wayeza kuba ngukhokho kaMesiya!—Genesis, isahluko 48, 49.
Xa uYakobi wafa eneminyaka eyi-147, batyhwatyhwa abantakwabo Yosefu becinga ukuba wayenokufuna ukubuyis’ izitya kubo. Kodwa uYosefu wabaqinisekisa ukuba uyabathanda. Wayeqonda ukuba, ekubeni uYehova waba negalelo ekufudukeleni kwentsapho yakhe eYiputa, akuyomfuneko ukuba abantakwabo bazisole ngoko bakwenzayo. Wabuza lo mbuzo ungenakulibaleka: “Ndisesikhundleni sikaThixo yini na?” (Genesis 15:13; 45:7, 8; 50:15-21) UYosefu wayesazi ukuba uYehova nguMgwebi ongenakuze enze mpazamo. Wayengubani ke yena uYosefu ukuba angohlwaya abo sele bexolelwe nguYehova?—Hebhere 10:30.
Akukhe kube nzima ngawe ukuxolela abanye? Kunokuba nzima, ingakumbi xa umntu ekunyole esweni ngabom. Kodwa ukuba ubaxolela ngokusuka entliziyweni abo baguquke ngokwenene, kuya kuphola amanxeba amaninzi, kuquka nawakho. Ukuba wenjenjalo, uya kube uxelisa ukholo lukaYosefu noYise onenceba, uYehova.
^ isiqe. 4 Jonga amanqaku athi “Xelisa Ukholo Lwabo” kwiMboniselo ka-Agasti 1 2014, ekaNovemba 1, 2014, nekaFebruwari 1, 2015.
Funda Okungakumbi
Xelisa Ukholo Lwabo
Sinokuncedakala njani ngokufunda ngamadoda namabhinqa awayethembekile ekuthethwa ngawo eBhayibhileni?


text:
IMBONISELO (YOKUFUNDISA) OKTOBHA 2012
Eli phephancwadi lifundisa iindlela zokujongana nobunzima, indlela esicinga ngayo nezenzo ezimele ziphetshwe ngamaKristu noko sinokukwenza ukuze singenelwe kwizithembiso zikaThixo.
Bazinikela Ngokuvumayo—EBrazil
Funda amava akhuthazayo abo baye bafudukela kwezinye iindawo ukuze bakhonze uYehova ngokuzinikela.
Ukuhlangabezana Ngenkalipho Neenzingo Zanamhlanje
Sinokukhalipha njani size sijonge kwizinto ezikhuthazayo enoba iimeko zinjani na?
Ubonisa Umoya Onjani?
Sinokuhlalisana njani nabanye ngoxolo? Funda kwimizekelo emihle nemibi ekuthethwe ngayo eBhayibhileni.
Bebengabahlobo Kangangeminyaka Engama-60 Kodwa Ingathi Kukhona Baqalayo
Funda ibali labakhonzi abane bexesha elizeleyo ababengabahlobo bokwenene ngayo.
Thobela UThixo Uze Ungenelwe Kwizifungo Zakhe
Yintoni esinokuyifunda kwizithembiso, izifungo neminqophiso kaThixo?
UEwe Wenu Makabe NguEwe
Yintoni enye efunekayo ukuze unyaniseke? Sinokusigcina njani esona sithembiso sethu sibalulekileyo esisenze kuThixo?
Ukhuthazo Oluphuma “Emilonyeni Yabantwana”
Funda indlela abantwana baseRashiya abakhuthazwa ngayo ngabahlobo babo abangamaKristu.


text:
INQAKU ELINGUMXHOLO | UBUKUMKANI BUKATHIXO—BUNOKUKWENZELA NTONI?
UBukumkani BukaThixo—Isizathu Sokuba Bubaluleke Kangaka KuYesu
Ngoxa wayesemhlabeni, uYesu wafundisa izinto ezininzi. Ngokomzekelo, wafundisa abalandeli bakhe indlela yokuthandaza, ukwenza ukuthanda kukaThixo, nendlela yokufumana ulonwabo lokwenene. (Mateyu 6:5-13; Marko 12:17; Luka 11:28) Kodwa eyona nto wayethanda ukuthetha ngayo ngaphezu kwezinye, buBukumkani bukaThixo.—Luka 6:45.
Njengoba besesibonile kwinqaku elidluleyo, eyona nto yayibalulekile kubomi bukaYesu ‘yayikukushumayela nokuvakalisa iindaba ezilungileyo zoBukumkani.’ (Luka 8:1) Wayezilahlele nofele kulo msebenzi, ehamba imigama emide kakhulu kulo lonke ilizwe lakwaSirayeli ukuze afundise abantu ngabo. Umsebenzi wokushumayela owawusenziwa nguYesu wabhalwa kwiincwadi ezine zeVangeli, ezithetha ngoBukumkani izihlandlo ezingaphezu kwe-100. Ubukhulu becala yayinguYesu owayethetha ngoBukumkani bukaThixo, ibe umele ukuba wathetha ngabo izihlandlo ezingakumbi lee kunezo zibhaliweyo!—Yohane 21:25.
Yintoni eyayibangela ukuba uBukumkani bubaluleke kangaka kuYesu ngoxa wayesemhlabeni? Kaloku uYesu wayesazi ukuba uThixo wayekhethe yena ukuba abe nguKumkani. (Isaya 9:6; Luka 22:28-30) Kodwa wayenganyolukelanga sikhundla ukuze kuzukiswe yena. (Mateyu 11:29; Marko 10:17, 18) Wayengacingeli siqu sakhe. Esona sizathu anaso kukuba, uyalwazi utshintsho oluza kuziswa buBukumkani bukaThixo * kwabo abathandayo—uYise osezulwini kunye nabalandeli bakhe.
UBUKUMKANI BUZA KUMENZELA NTONI UYISE?
UYesu umthanda kakhulu uYise osezulwini. (IMizekeliso 8:30; Yohane 14:31) Uthanda neempawu zakhe ezintle ezinjengothando, uvelwano, nobulungisa bakhe. (Duteronomi 32:4; Isaya 49:15; 1 Yohane 4:8) Ngokuqinisekileyo ke, uYesu uyabucaphukela ubuxoki obuthethwayo ngoYise—ubuxoki obufana nokuba uThixo akabethelwa nangu-do ziingxaki abantu abanazo, kwaye nguye kanye ofuna singonwabi. Esi sesinye sezizathu ezabangela uYesu akukhuthalele kangaka ‘ukushumayela iindaba ezilungileyo zoBukumkani’—wayesazi ukuba liyeza ixesha lokuba uBukumkani buhlambe igama likaYise. (Mateyu 4:23; 6:9, 10) Buza kuyenza njani loo nto?
NgoBukumkani, uYehova uza kuyenzela izinto ezinkulu intsapho yoluntu. “Uya kuzisula zonke iinyembezi emehlweni” abantu abathembekileyo. UYehova uza kuphelisa yonke into ebangela abantu bakhale, eqinisekisa ukuba akusayi kuba “sabakho kufa, kungabi sabakho kuzila nakukhala nantlungu kwakhona.” (ISityhilelo 21:3, 4) Esebenzisa uBukumkani, uYehova uza kuphelisa zonke iintlungu abantu abaphila phantsi kwazo. *
Sisibona kakuhle ke ngoku isizathu sokuba uYesu akukhuthalele kangaka ukuxelela abantu ngoBukumkani! Wayesazi ukuba buza kubonakalisa indlela uYise anamandla nanemfesane ngayo. (Yakobi 5:11) Wayesazi nokuba uBukumkani buza kunceda nabo abathandayo—abantu abathobela uThixo.
UBUKUMKANI BUZA KUBENZELA NTONI ABANTU ABATHOBELA UTHIXO?
Kwakudala ngaphambi kokuba uYesu eze emhlabeni, wayehlala noYise ezulwini. UYise wasebenzisa uNyana xa wayedala—ukususela ekudaleni izigidi-gidi zeenkwenkwezi neegalaksi ezikushiya ukhwankqisekile, ukuya kutsho kweli khaya lethu lihle kunene, kunye nezilwanyana zasendle eziphila kulo. (Kolose 1:15, 16) Kuzo zonke ezo zinto, ‘eyona nto yayithandwa’ nguYesu, ngabantu.—IMizekeliso 8:31.
Uthando uYesu awayenalo ngabantu lwacaca mhlophe ngoxa wayeshumayela aph’ emhlabeni. Zisuka nje, wenza kwacaca ukuba wayeze “kuvakalisa iindaba ezilungileyo” kwabo babezidinga. (Luka 4:18) Kodwa uYesu wayengathethi nje angenzi. Wayehlala ebonisa uthando ebantwini. Ngokomzekelo, xa isihlwele sabantu sasiye kummamela, ‘wasisizela, waza waphilisa abagulayo kuso.’ (Mateyu 14:14) Xa indoda eyayinesifo esibuhlungu yabonis’ ukholo lokuba uYesu wayenokuyinceda xa efuna, wayinceda. Ngothando wathi: “Ndiyathanda. Hlambuluka.” (Luka 5:12, 13) Xa wabona umhlobo wakhe uMariya ebuhlungu ngenxa yokufelwa ngumntakwabo uLazaro, uYesu ‘wagcuma emoyeni, wakhathazeka, zathi waxa iinyembezi.’ (Yohane 11:32-36) Wenza abangazange bayilindele—wavusa uLazaro, nakuba wayesele eneentsuku ezine eswelekile!—Yohane 11:38-44.
UYesu wayesazi ukuba olo ncedo lwalulolwexeshana. Wayeqonda ukuba ekugqibeleni bonke abo wayebancedile babeza kuphinda bagule, nabo babevusiwe babeza kufa kwakhona. Sekunjalo, uYesu wayesazi ukuba uBukumkani bukaThixo buza kuzisa utshintsho oluza kuziphelisa ngonaphakade ezo ngxaki. Seso sizathu kanye esabangela ukuba angenzi mimangaliso nje kuphela, kodwa akhuthalele nokushumayela “iindaba ezilungileyo zobukumkani.” (Mateyu 9:35) Le mimangaliso yayibonisa ngomkhamo omncinane oko kuza kufezwa buBukumkani bukaThixo kungekudala emhlabeni wonke. Funda oko iBhayibhile ithi kuza kwenzeka ngelo xesha.
Akusayi kubakho kugula.
“Aya kuvulwa amehlo eemfama, zivulwe neendlebe zezithulu. Isiqhwala siya kutsiba njengexhama, nolwimi lwesimumu luya kumemelela ngochulumanco.” Ukongezelela koko, “Akakho ummi wakhona oya kuthi: ‘Ndiyagula.’”—Isaya 33:24; 35:5, 6.
Akusayi kubakho kufa.
“Amalungisa aya kuwudla ilifa umhlaba, ahlale kuwo ngonaphakade.”—INdumiso 37:29.
“Uya kuginya ukufa ngonaphakade, yaye iNkosi enguMongami uYehova ngokuqinisekileyo iya kosula iinyembezi ebusweni bonke.”—Isaya 25:8.
Abafileyo baya kuvuswa.
‘Abo bakumangcwaba enkumbulo baya kuliva ilizwi lakhe baze baphume.’—Yohane 5:28, 29.
“Kuza kubakho uvuko.”—IZenzo 24:15.
Ukungabi nazindlu nokungaqeshwa kuya kuphela.
“Baya kwakha izindlu baze bahlale; batyale izidiliya baze badle isiqhamo sazo. Abayi kwakha kuhlale abanye; abayi kutyala kudle abanye. . . . nomsebenzi wezandla zabanyuliweyo bam baya kuwusebenzisa ngokupheleleyo.”—Isaya 65:21, 22.
Akusayi kuphinda kubekho mfazwe.
“Uphelisa iimfazwe kuse esiphelweni somhlaba.”—INdumiso 46:9.
“Uhlanga aluyi kuphakamisela uhlanga ikrele, zingayi kuphinda zifunde nemfazwe kwakhona.”—Isaya 2:4.
Akusayi kubakho kunqongophala kokutya.
“Umhlaba uya kunika imveliso yawo; uThixo, uThixo wethu, uya kusisikelela.”—INdumiso 67:6.
“Kuya kubakho ukudla okuziinkozo okuninzi emhlabeni; encotsheni yeentaba kuya kubakho ukuphuphuma.”—INdumiso 72:16.
Akusayi kubakho ndlala.
“Lowo ulihlwempu akayi kusoloko elityalwa.”—INdumiso 9:18.
“Uya kumhlangula lowo ulihlwempu ukhalela uncedo, kwanalowo uxhwalekileyo nabani na ongenamncedi, nemiphefumlo yabangamahlwempu uya kuyisindisa.”—INdumiso 72:12, 13.
Ngaba ukufunda ngala mathemba akukwenzi usibone isizathu sokuba uBukumkani bubaluleke kangaka kuYesu? Ngoxa wayesemhlabeni, wayethetha ngabo kuye nabani na owayefuna ukummamela, kuba wayesazi ukuba buza kuphelisa zonke iingxaki zoluntu ezikhoyo namhlanje.
Ngaba unomdla kula mathemba oBukumkani? Ukuba kunjalo, ungafunda phi ke ngobu Bukumkani? Ibe ungenza ntoni ukuze nawe uxhamle kwezi ntsikelelo? Inqaku elilandelayo liphendula kanye loo mibuzo.
^ isiqe. 5 Eli nqaku lithetha ngendlela uYesu avakalelwa ngayo ngoku sithethayo kuba uyaphila ezulwini, kwaye nangoku asezulwini, uBukumkani buseyinto ebaluleke kakhulu kuye.—Luka 24:51.
^ isiqe. 8 Ukuze uve okungakumbi ngesizathu sokuba uThixo evumele abantu baphile phantsi kwezi ntlungu, funda isahluko 11 sencwadi ethi Yintoni Ngokwenene Efundiswa YiBhayibhile? epapashwe ngamaNgqina kaYehova.
Funda Okungakumbi
Kutheni UThixo Evumela Ubungendawo Nokubandezeleka?
Baqala njani ubungendawo yaye kutheni uThixo ebuyeke baqhubeka bukho? Ngaba kuya kuze kuphele ukubandezeleka?